Η Εφηβεία Στις Γυναίκες\n19/04/2022 από Δεμπεγιώτη Φωτεινή 0 Σχόλια\nΠΗΓΗ : Φωτεινή Δεμπεγιώτη\nΗ εφηβεία είναι η περίοδος μετάβασης μεταξύ παιδικής ηλικίας και ενηλικίωσης , περίπου μεταξύ 8 και 13 ετών. Μεγάλες αλλαγές στο σώμα και στην κοινωνική ζωή της νεαρής γυναίκας προκαλούν αγωνία και άγχος τόσο στην ίδια, όσο και στην οικογένειά της. Η κατανόηση των διάφορων σταδίων προωθεί την υγιή ανάπτυξη σε όλη την εφηβεία και στην πρώιμη ενηλικίωση. Σημαντικός σε αυτή την ηλικία ο εμβολιασμός έναντι στον ιό HPV για τον καρκίνο του τραχήλου μήτρας , δεύτερου συχνότερου καρκίνου στις γυναίκες 15-44 ετών.\nΠρώιμη εφηβεία (10 έως 13 ετών)\nΠαρατηρούνται αλλαγές στο σώμα, όπως η ανάπτυξη τριχών στις μασχάλες και στα γεννητικά όργανα και η ανάπτυξη του μαστού.\nΗ άνιση ανάπτυξη του ενός μαστού πριν από τον άλλο και ο πόνος στο στήθος είναι και τα δύο εντελώς φυσιολογικά και βελτιώνονται με την πάροδο του χρόνου.\nΑλλαγές νωρίτερα των 8 ετών ή η απουσία τους έως τα 13 έτη επιβάλλουν επίσκεψη σε ειδικό.\nΣε ορισμένα κορίτσια , η ηβική τρίχα μπορεί να είναι το πρώτο σημάδι της εφηβείας.Πολλά κορίτσια ξεκινούν την έμμηνο ρήση τους (περίοδο) σε ηλικία περίπου 12 ετών, κατά μέσο όρο 2-3 χρόνια μετά την έναρξη της ανάπτυξης του μαστού.\nΗ εμφάνιση μιας μικρής έως μέτριας ποσότητας διαυγούς ή λευκής κολπικής έκκρισης που ξεκινά περίπου 6-12 μήνες πριν από την πρώτη τους περίοδο, είναι μια φυσιολογική απόκριση στις αυξανόμενες ποσότητες του οιστρογόνου ( ορμόνη) στο σώμα.\nΜέση εφηβεία (14 έως 17 ετών)\nΤα περισσότερα κορίτσια έχουν πλέον κανονικές περιόδους με μέση ηλικία τα 12 έτη ως φυσιολογικό μέρος της ενηλικίωσης.\nΟρισμένα θα έχουν έντονο κόκκινο αίμα με την πρώτη τους περίοδο και άλλα , κηλίδες, μόνο με κόκκινο-καφέ εκκένωση. Φυσιολογικές οι ακανόνιστες περίοδοι τα πρώτα χρόνια λόγω προσαρμογής στις αλλαγές.\nΣυχνά εμφανίζονται κοιλιακές κράμπες ή πόνος στις περιόδους. Όταν είναι σοβαρές ή αποτρέπουν το παιδί να πάει στο σχολείο, μιλήστε με γυναικολόγο ή παιδίατρό .\nΑλλαγές στην ωρίμανση του εγκεφάλου επιφέρουν και αλλαγές στο χαρακτήρα , στη διάθεση των εφήβων, γίνονται οξύθυμοι , αντιδραστικοί. Συνάμα εξερευνούν τη σεξουαλική τους ταυτότητα. Χρέος των γονέων η συμβουλευτική και υπομονετική στάση.\nΟ γρηγορότερος ρυθμός αύξησης του ύψους τους συμβαίνει όταν αρχίζουν να αναπτύσσουν μαστούς και περίπου 6 μήνες πριν από την περίοδο. Στη συνέχεια η ανάπτυξή επιβραδύνεται. Τα περισσότερα κορίτσια μεγαλώνουν άλλους 5-8 πόντους μετά την έναρξη της περιόδου , χωρίς αυτό να είναι απόλυτο.\nΤα ισχία γίνονται πιο φαρδιά και η μέση μπορεί να γίνει μικρότερη.\nΗ ακμή, η εφίδρωση κάτω από τις μασχάλες και η αυξημένη μυρωδιά του σώματος εμφανίζονται συχνά κατά την εφηβεία λόγω των αλλαγών στα επίπεδα ορμονών κατά τη διάρκεια αυτής της περιόδου.\nΗ εξέταση και η ενημέρωση της έφηβης από γυναικολόγο θα μπορέσει να λύσει τις απορίες και να αποτρέψει τους φόβους καθώς και να ενισχύσει τον σεβασμό για το σώμα της.


greece – Paramano\nPF BEAUTY LOUNGE: ένας νέος χώρος ομορφιάς και περιποίησης!\nJanuary 29, 2022 by Paramanos\tNo Comments Share this\n*Γράφει ο founder του Paramano.gr Νίκος Αλιάζης. Ένας καλαίσθητος χώρος που σκοπό του έχει να μας κάνει να νιώσουμε καλύτερα και να αφιερώσουμε λίγο χρόνο στον εαυτό μας, άνοιξε στο Μαρούσι. Το όνομα αυτού PF BEAUTY LOUNGE. Πίσω από αυτό το νέο εγχείρημα βρίσκεται η ταλαντούχα makeup artist Πέννυ Φραγκάκη. Η Πέννυ έχει ένα εντυπωσιακό […]\nOctober 23, 2021 by Paramanos\tNo Comments Share this\nΗ τέχνη και ο πολιτισμός της κλασικής Ελλάδας έχουν διαμορφώσει την Cruise συλλογή του οίκου Dior για το 2022, υπό την επιμέλεια της Maria Grazia Chiuri. Με μια κομψότητα που ξεπερνά τις εποχές, αλλά ταυτίζεται απόλυτα με τον σύγχρονο κόσμο. Τα απαλά ντραπέ και πλισέ φορέματα θυμίζουν αγαλματίδια, σαν άλλες Καρυάτιδες και οι απαλές αποχρώσεις […]\nAugust 10, 2021 by Paramanos\tNo Comments Share this\n*Γράφει ο σχεδιαστής μόδας και founder του Paramano.gr Νίκος Αλιάζης. Βρισκόμαστε στα μέσα του καλοκαιριού και οι περισσότεροι αυτές τις μέρες ετοιμαζόμαστε για τις καλοκαιρινές μας διακοπές. Τα τελευταία χρόνια έχουμε την τύχη να μπορούμε να βρούμε όλο και περισσότερες δημιουργίες Ελλήνων σχεδιαστών, άριστης ποιότητας και εκπληκτικού γούστου. Σήμερα, λοιπόν, στηρίζουμε το “Made in Greece” και […]\nΗ φωτογράφιση της νέας καμπάνιας του οίκου Louis Vuitton στη Μήλο.\nAugust 10, 2021 by Μαρία Χρονιάρη\tNo Comments Share this\n*Γράφει η Μαρία Χρονιάρη. Η νέα ταξιδιωτική καμπάνια του Louis Vuitton κυκλοφόρησε, μόλις πριν από λίγες μέρες και η Μήλος ήταν το πρώτο μέρος, που έγινε η φωτογράφιση. Ακολούθησαν η Petra και το Wadi Rum στην Ιορδανία και το Mont Saint – Michel στη Γαλλία. Άλλος ένας μεγάλος οίκος λοιπόν, μετά τον οίκο Dior, επιλέγει […]


Γιατί μας αρέσει το σινεμά; | elenifourli.com\nΑγαπητοί φίλοι αναγνώστες, οι θερινοί κινηματογράφοι λειτουργούν ακόμη και για όσο διάστημα ο καιρός το επιτρέπει και σας προτείνω να πάτε κι ας μπήκε ο Σεπτέμβριος! Εκτός του ότι η ταινία που παίζεται αυτό το διάστημα, «ο άνθρωπος του Θεού», φαίνεται ενδιαφέρουσα και σχεδόν μονοπωλεί την προτίμηση του κοινού, το θερινό σινεμά είναι από μόνο του εμπειρία.\nΣυνήθως είναι μία μικρή όαση μέσα στη βουή της πόλης, σε όμορφο περιβάλλον, είτε βρίσκεται ανάμεσα σε δροσερή φύση και δέντρα, είτε βρίσκεται σε ιστορικό σημείο της πόλης (π.χ. Αίγλη Ζαππείου). Πρόσφατα είδα την ταινία «Ο πατέρας» με τους Άντονι Χόπκινς και Ολίβια Κόλμαν σε θερινό κινηματογράφο μέσα σε ένα όμορφο Άλσος.\nΕπίσης νοσταλγώ, χωρίς να έχω πάει ποτέ (!), και τα Drive-in Cinemas! Έχω ακούσει ιστορίες γι’ αυτά και πολύ θα ήθελα να είχα τη δυνατότητα να πάω!!! Σίγουρα θα επέλεγα να δω ένα musical γεμάτο μελωδίες, τραγούδια και χορό.\n…Είναι κάτι νύχτες με φεγγάρι\n(Συνθέτης – Στιχουργός: Λουκιανός Κηλαηδόνης, ερμηνεύει η Βίκυ Μοσχολιού)\nΑν έχετε χρόνο για μία μικρή, απλή αλλά περιεκτική ιστορική αναδρομή, διάβασα και σας προτείνω αυτό:\nΑν σας αρέσει το σινεμά, αν σας έχει λείψει και ακόμη διστάζετε να επισκεφθείτε μία κλειστή αίθουσα, σας έχω ιδέα! Μείνετε συντονισμένοι στην παρέα μας:\nΑύριο θα σας περιγράψω πώς θα μπορούσατε να μετατρέψετε τον κήπο ή το μπαλκόνι σας σε ένα cozy υπαίθριο σινεμά και να απολαμβάνετε ταινίες με την παρέα σας ανά πάσα στιγμή!\nΣας φιλώ και καλή εβδομάδα\nΕΤΙΚΕΤΕΣ: musical, Αίγλη, Άλσος, εμπειρία, θερινό σινεμά, κινηματογράφος, προβολή, σινεμα, ταινιες


«Έλα στη θέση μου»: Νέα πρόσωπα έκπληξη, έρωτες και ίντριγκες | Έθνος\nΤΗΛΕΟΡΑΣΗ 25.08.2019 17:46\nΤελευταία Ενημέρωση 25.08.2019 17:53\nΗ φετινή σεζόν βρίσκει το καστ της σειράς «Έλα στη θέση μου» ανανεωµένο µεν, µε απώλειες δε. Πιο συγκεκριµένα ο Αντώνης Καφετζόπουλος, που υποδύθηκε για µία σεζόν τον Ανδρέα Σοφοκλέους, δεν θα συνεχίσει, όπως επίσης και η Μαρία Φιλίππου και η Εύα ∆αέλη, οι οποίες από την πρώτη χρονιά ήταν στη βασική οµάδα των πρωταγωνιστών. Αντίο στη σειρά του Alpha είπε και η Ντάνη Γιαννακοπούλου. Η ηθοποιός, σύµφωνα µε το σενάριο, εγκαταλείπει τον Βλάση (Γιάννη Τσιµιτσέλη) και ετοιµάζεται για ένα µεγάλο ταξίδι στο εξωτερικό.\nΑνατροπή σηµαντική όµως αποτελεί και η αλλαγή σε επίπεδο σεναριογράφου. Ο Γιώργος Κρητικός, ο οποίος είχε την ευθύνη του σεναρίου εδώ και τρία χρόνια, δεν θα συνεχίσει. Τη θέση του πήραν ήδη η Μαίρη Ζαφειροπούλου και ο Σταύρος Καλαφατίδης. Επίσης, σε ό,τι αφορά τη σκηνοθετική επιµέλεια, αυτή παραµένει στα χέρια του Γιάννη Βασιλειάδη, συνεπικουρούµενου από τον στενό συνεργάτη του Σπύρο Ρασιδάκη και τη Γεωργία Ζήση, που αποτελεί και το νέο πρόσωπο στην οµάδα.\nΗ Μυριέλλα Κουρεντή θα υποδυθεί µια δασκάλα χορού, η οποία θα έχει ανάµειξη µε τον Βλάση. Ανάµεσά τους θα αναπτυχθεί ένας µεγάλος έρωτας


Σύγχρονο Θαύμα Αγίου Εφραίμ του Μεγαλομάρτυρα Μη φοβάσαι, θα γίνεις καλά. - protienimerosi\nΣύγχρονο Θαύμα Αγίου Εφραίμ του Μεγαλομάρτυρα Μη φοβάσαι, θα γίνεις καλά.\nΣύγχρονο Θαύμα Αγίου Εφραίμ του Μεγαλομάρτυρα: Η συγκλονιστική ιστορία ενός ναρκομανούς. Με προθυμία ανταποκρίθηκε στην παράκληση μου και τον ευχαριστώ…\nΉταν αναπάντεχη πράγματι η απάντησις του νεαρού επιβάτου μου, διότι τίποτε από τα εξωτερικά του γνωρίσματα (ματιά, ύφος, ενδυμασία, συμπεριφορά) δεν πρόδιδε το επάρατο πάθος της ναρκομανίας του. Ένα πλήθος συναισθημάτων, (πόνου, λύπης, συμπάθειας, αγάπης…),\nδιαδέχονταν το ένα το άλλο μέσα μου, ένα δυνατό σφίξιμο στην καρδιά μου που την έκανε να κινείται άτακτα μέσα στα στήθος μου, ένα δάκρυ κύλησε στα μαγουλά μου για το κατάντημα του αδελφού μου, για το πλάσμα του Θεού μου. Προσπάθησα να συγκρατηθώ, διότι ήθελα και να μάθω κάτω από τι συνθήκες έφθασε εκεί πού έφθασε, επειδή είμαι και εγώ πατέρας με παιδιά στα πρόθυρα της εφηβείας.\nΜεγαλώνοντας όμως μεγάλωναν μαζί μου και οι παράλογες επιθυμίες μου και τα «βίτσια» μου. Έμπλεξα λόγω χαρακτήρος εύκολα με άσχημες παρέες και πολύ γρήγορα δοκίμασα την μαριχουάνα και το χασίς.\nΠερνώντας ο καιρός και τα χρόνια δε με ικανοποιούσαν τα ελαφρά ναρκωτικά ούτε εμένα ούτε και την παρέα μου. Το ρίξαμε λοιπόν όλοι στα σκληρά ναρκωτικά, που τα βρίσκαμε στο ίδιο περιβάλλον και με την ίδια ευκολία, όπως και τα ελαφρά. Αυτά όμως ήταν ακριβά κι’ εγώ δεν εργαζόμουν.\nΣτην αρχή έκλεβα από τις τσέπες και τα πορτοφόλια των γονιών μου. Όταν όμως με τον καιρό είχα ανάγκη από μεγαλύτερες δόσεις και σε σημείο που έγινα αντιληπτός από τους γονείς μου, τότε μέχρι και που τους έδερνα για να τους τα παίρνω.\nΗ κατάστασή μου ήταν δραματική το καταλάβαινα, αλλά δεν μπορούσα να κάνω πίσω με τίποτα. Οι γονείς μου με έτρεχαν σε γιατρούς και σε ψυχολόγους μήπως καταφέρουν κάτι, αλλά τίποτε, κανένα φως από πουθενά, μερικοί και μάλιστα διακεκριμένοι επιστήμονες τους έλεγαν, ότι αν δεν αλλάξω σύντομα περιβάλλον, λίγος είναι ο καιρός της ζωής μου.\nΆρχισε να απαριθμεί την ζωή μου από τότε που γεννήθηκα μέχρι εκείνη την στιγμή με κάθε λεπτομέρεια κι’ εγώ απλώς έλεγα: «Ναι».\n– Όλα τα έχεις απολαύσει, μου λέει στο τέλος, τίποτα δεν σου μένει πια, παρά ναρθής μαζί μου… Του απαντώ. «Πώς;»\n– Θα πάρεις το αυτοκίνητο, μου λέει, και θ’ ακολουθήσεις τον τάδε δρόμο, θα τρέξεις με τόσα μίλια (δεν θυμάμαι τον αριθμό) κι’ εκεί θα σε περιμένω εγώ… Ο δρόμος αυτός ήταν ευθύς για πολλά μίλια και σε κάποιο σημείο είχε μια ελαφρά στροφή, ώστε όσοι έτρεχαν με υπερβολική ταχύτητα έβγαιναν εκτός δρόμου και προσέκρουαν σ’ ένα μανδρότοιχο που δεν γλύτωναν.\nΕίχα ακούσει για πολλά ατυχήματα στο σημείο εκείνο κατά το παρελθόν. Έκανα όπως ακριβώς μου είπε και κατέληξα κι’ εγώ στον μανδρότοιχο. Το αυτοκίνητο έγινε σχεδόν αγνώριστο κι’ εμένα μ’ έβγαλαν με μικροτραύματα. Αφού μου προσέφεραν τις πρώτες Βοήθειες, επήγα στο σπίτι μου.\nΕξιστόρησα στην μητέρα μου τα όσα μου είχαν συμβεί και θέλησε να με συνοδεύσει στο ταξίδι μου. Όταν ήρθαμε στην παλιά μου γειτονιά, πήγαμε στον Ιερέα της Ενορίας εκεί και απ’ αυτόν έμαθα, ποιος ήταν αυτός ο παράξενος επισκέπτης και τι ζητούσε από μένα. Ήταν ο διάβολος και ζητούσε την αθάνατη ψυχή μου. Ευχαριστώ τον Θεό μέσα από τα τρίσβαθα της ψυχής μου.\nΑφού εξομολογήθηκα και νήστεψα, ο Ιερέας με κοινώνησε σε δεκαπέντε μέρες. Όταν είδα την εικόνα του Αγίου Εφραίμ, θυμήθηκα ότι αυτός ήταν πού με γλύτωσε από το φοβερό μου πάθος. Ήταν ένα σύγχρονο Θαύμα του Αγίου Εφραίμ.\nΣύγχρονο Θαύμα Αγίου Εφραίμ\nΠεριοδικό «Άγιος Κυπριανός»\nΝεκρός ο 36χρονος Κώστας Αργυρόπουλος – «Έσβησε» στην προπόνηση


Οι 3 ξεχασμένοι της Μarfin | Athens Voice\n09.05.2016 | 11:07\nΉταν και είναι οι ήρωες της καθημερινότητας. Έξι χρόνια μετά εμείς τους θυμόμαστε.\nΠέρα των άγνωστων φυσικών αυτουργών, οι ένοχοι της δολοφονίας των 3 εργαζόμενων είναι όσοι δεν επέτρεπαν στα οχήματα της πυροσβεστικής να πλησιάσουν, όσοι υποστήριξαν τη βία και τα πλιάτσικα για να κάνουν την «επανάστασή» τους, όσοι κρύβονταν πίσω από τους κουκουλοφόρους. Οι ένοχοι είναι αυτοί που ενώ έσφιγγαν τα πανό της πορείας που πέρναγε, φώναζαν στους εγκλωβισμένους εργαζόμενους «καλά να πάθετε, απεργοσπάστες». Ένοχοι είναι και αυτοί που όταν οι εγκλωβισμένοι φώναζαν από το μπαλκόνι του κτιρίου «όχι έτσι, ρε παιδιά. Θα καούμε ζωντανοί», τους απάντησαν «να καείτε, μουνάκια». Οι ένοχοι δεν είναι μόνο οι βλαμμένοι που έριξαν τις μολότοφ, ένοχοι είναι και αυτοί που χωρίζουν τη βία σε καλή και κακή, σε βία δική μας και δική τους, αυτοί που περιμένουν να μάθουν πρώτα ποια είναι τα θύματα για να ξέρουν αν θα καταδικάσουν ή όχι τους δράστες. Οι ένοχοι είμαστε εμείς. Όταν εσύ πετάς πέτρες, κάποιος άλλος σαν εσένα θα πετάξει μολότοφ. Όταν φωνάζεις να καεί η τράπεζα, κάποιος θα την κάψει μαζί με όσους είναι μέσα. Όταν εσύ θεωρείς βία τα μνημόνια, κάποιοι άλλοι θεωρούν βία τους πρόσφυγες. Πριν ήταν ο Χαμίντουλα και η αδελφή του η Φερστέ και η ορφανή βόμβα στα σκουπίδια. Παράπλευρες απώλειες. Μετά ήταν οι 3 εργαζόμενοι στη Μarfin. Εργάζονταν σε τράπεζα! (Άσχετο. Όποιος θέλει να μάθει από την ισπανική ιστορία για την έκδοση νομίσματος από «αναρχικές» τράπεζες, σελ. 70-76 στο «The Anarchist Collective») Όταν εσύ θεωρείς βία τη λογική, κάποιοι θα τρέφονται από το παράλογο σκοτεινό μίσος τους. Ένοχοι είναι όσοι αμετανόητοι πέρσι γιόρταζαν τον εμπρησμό της Αthens Voice γιατί δεν γουστάρουν τα κείμενά της.\nΈνα χρόνο μετά τη Μarfin ήρθαν οι αγανακτισμένοι ως κάτι ειρηνικό και διαφορετικό. Για λίγες ημέρες μόνο. Γιατί σύντομα παραχώρησαν τις θέσεις τους στους κομματικούς εγκάθετους που μοιράζονταν την πλατεία μαζί με τους χρυσούς ναζί. Και σύντομα επέστρεψαν οι κρεμάλες, οι μολότοφ, τα δακρυγόνα, οι χιλιάδες «αυτοκτονίες θύματα» του μνημονίου, οι προδότες, οι γερμανοτσολιάδες, να καεί να καεί το μπουρδέλο η Βουλή. Η ζωή συνεχίστηκε. Όλοι έγιναν κυβέρνηση. Και όλοι έδειξαν το πλούσιο ταλέντο τους στις κωλοτούμπες. Η μυθολογία του ηρωικού αντιμνημονιακού αγώνα συνεχίστηκε. Οι 3 δολοφονίες στη Μarfin ξεχάστηκαν. Κανείς από τους δολοφόνους δεν ένιωσε τόσο μεγάλες τύψεις, κανείς δεν είχε την ανδρεία να δηλώσει την ενοχή του και να παραδοθεί από μόνος του. Το χειρότερο ήταν η απόπειρα κουκουλώματος και αποσιώπησης της δολοφονίας των 3 εργαζόμενων από τους αγωνισταράδες. Ήταν προβοκάτσια, ήταν μπάτσοι που έριξαν τις μολότοφ, ήταν ο Βγενόπουλος που τους έκαψε, φταίει η τράπεζα που δεν είχε μέτρα πυρασφάλειας. Ό,τι να ’ναι. Όπως πάντα. Η ευθύνη στους άλλους. Στους εξωγήινους. Όπου βολεύει να μην αμαυρωθεί ο αγώνας του συνδικάλα, να μην κοπεί το επίδομα κεραίας, να μην κοπεί το επίδομα έγκαιρης προσέλευσης, να μην κοπεί το επίδομα εκτός έδρας. Ποτέ να μην παραδεχτούμε τη μαλακία, ότι αν ρίχνεις μολότοφ να καεί ένα κτίριο, παίζει να είναι μέσα και μερικοί εγκλωβισμένοι και να καούν ζωντανοί. Ότι το έγκλημα του εμπρησμού ενός κτιρίου μπορεί να γίνει έγκλημα δολοφονίας εργαζόμενων. Νομοτελειακά θα συμβεί. Το αντιμνημόνιο πέθανε και αυτό. Κανείς από τους αγωνισταράδες δεν ένιωσε τόσο μεγάλες τύψεις, κανείς δεν είχε την ανδρεία να δηλώσει ότι μας δούλευαν, ότι πουλούσαν «πάλη και αγώνες» για να αγοράσουν καρέκλες εξουσίας. Αυτοί που φώναζαν να καεί το μπουρδέλο η Βουλή είναι πια μέσα στη Βουλή και πληρώνονται από τους πολίτες ως «αντισυστημικοί» βουλευτές.\nΕικονογράφηση: Παναγιώτης Κουλουράς


Ο Τζιωρτζής τρέχει με την κυπριακή σημαία στη Μόσχα\nΣτη Μόσχα θα βρίσκεται από σήμερα το βράδυ, (03/6) ο Βλαδίμηρος Τζιωρτζής, όπου με τη χορηγία των καταστημάτων αθλητικών ειδών Petro Sports, θα τρέξει στον τρίτο φετινό αγώνα της Formula Masters ή Formula Russia, όπως είναι ευρύτερα γνωστή.\nΒλαδίμηρος Τζιωρτζής Μόσχα ΚΥΠΡΙΑΚΗ ΣΗΜΑΙΑ Αθλητισμός\nΠρόκειται για το ρωσικό πρωτάθλημα (οκτώ αγώνων) της Formula 3 που το προσεχές Σαββατοκύριακο επισκέπτεται το αυτοκινητοδρόμιο της Μόσχας, το οποίο εγκαινιάστηκε το 2012, κόστισε 135 εκατ. ευρώ και έχει χωρητικότητα 30.000 θεατών.\nΗ Formula Masters, μαζί με τον αγώνα της Formula 4 που προηγείται, αποτελούν … ορεκτικό για την κούρσα του Παγκοσμίου Πρωταθλήματος Αυτοκινήτων Τουρισμού (WTCC), που θα βρίσκεται στην ίδια πίστα, τις ίδιες μέρες.\nΟ Τζιωρτζής θα βρεθεί στην πίστα για τα ελεύθερα δοκιμαστικά την Παρασκευή (05/6), ενώ τεστ θα γίνουν και το Σάββατο (07/6) πριν τις κατατακτήριες δοκιμές και τον πρώτο αγώνα, το απόγευμα της ίδιας μέρας. Η κούρσα της Κυριακής ξεκινάει στις 11 το πρωί. Ο Τζιωρτζής όχι μόνο θα αγωνιστεί με την Κυπριακή σημαία αλλά το όνομα της ομάδας θα είναι Team Cyprus. Πέραν της Ρωσίας, στην Formula Masters εκπροσωπούνται και άλλες χώρες, κυρίως γειτονικές, όπως το Καζακστάν.\n«Στόχος το βάθρο»\n«Το ότι ο αγώνας τρέχει παράλληλα με το WTCC σημαίνει πως η πίστα θα είναι γεμάτη. Είναι σημαντική η παρουσία φιλάθλων αλλά κυρίως χορηγών, μάνατζερ και ανιχνευτών ταλέντων, που μπορεί να με βοηθήσουν στο επόμενο βήμα της καριέρας μου» λέει ο 18χρονος πιλότος, ο οποίος μόλις τελείωσε το σχολείο και πριν δύο μέρες έδωσε το τελευταίο μάθημα στις Παγκύπριες εξετάσεις.\nΠέρσι ο Τζιωρτζής έτρεξε στη Μόσχα, όπου τερμάτισε έκτος. «Στόχος μου είναι φέτος ν’ ανέβω στο βάθρο. Πρόκειται για μια γρήγορη και τεχνική πίστα που πιστεύω ότι μου ταιριάζει» σημειώνει ο Βλαδίμηρος, ο οποίος μετά τα δοκιμαστικά σε Σιλβερστόουν και Βαλένθια το τελευταίο τρίμηνο του 2014, περιορίστηκε στην προπόνηση φυσικής κατάστασης και στα καρτ, περιμένοντας τη μεγάλη ευκαιρία που του δίνεται τώρα.\nΝωρίτερα φέτος ο Βλαδίμηρος είχε ανακοινώσει τη συμμετοχή του στο φετινό πρωτάθλημα της Formula Russia, ξεκινώντας από τον δεύτερο αγώνα στο Καζάν, ωστόσο, η ξαφνική απώλεια ορισμένων χορηγών τον ανάγκασε να αναθεωρήσει τα πλάνα του. «Θέλω να ευχαριστήσω το κατάστημα Petro Sports που πιστεύει σε εμένα και μου δίνει αυτή την ευκαιρία. Ευελπιστώ πως θα πάω καλά στη Μόσχα και ακόμα περισσότεροι θα πιστέψουν σε εμένα, ώστε να τρέξω και στους άλλους πέντε αγώνες του πρωταθλήματος» εξηγεί ο Βλαδίμηρος.\nΟι δύο πρώτοι αγώνες της σεζόν έγιναν στον Καζάν και στο Σότσι (στην πίστα της Formula 1) ενώ μετά τη Μόσχα ο επόμενος αγώνας είναι στο Σαφόνοβο (24-25 Ιουλίου) για ν’ ακολουθήσουν κούρσες σε Καζάν (22-23/8), Νίζνι Νόβγκοροντ (28-29/8), Σότσι (12-13/9) και Κρασνάγια Κρεπόστ (2-4/10).


Τα wellness retreats που λατρεύουν οι celebrities - GLOW.GR\nΤα wellness retreats που λατρεύουν οι celebrities\nΑνακαλύψτε μοναδικές τοποθεσίες που θα σας μαγέψουν\nΚάθε χρόνο, οφείλετε να πάρετε τον απαραίτητο χρόνο μακριά από την αγχώδη καθημερινότητα και τον απαιτητικό τρόπο ζωής σε μια απόπειρα να χαλαρώσετε και να επαναφορτίσετε τις μπαταρίες σας. Σε αντίθεση με τις διακοπές, που είναι απλά μια απουσία από τη συνηθισμένη ρουτίνα, τα retreats προσφέρουν ένα ασφαλές καταφύγιο για βαθύτερη φυσική και συναισθηματική απόσυρση από τα άγχη και τις απαιτήσεις, με τους celebrities να το γνωρίζουν αυτό καλά. All-inclusive μέρη με υγιεινά πεντανόστιμα γεύματα, ολιστικές θεραπείες, counseling, διαλογισμό, yoga και πολλά άλλα αποτελούν μια εναλλακτική «αποχή» από αυτό που ονομάζεται καθημερινότητα.\nΣτα παρακάτω πολυτελή retreats γνωστοί διάσημοι πετυχαίνουν να κάνουν ένα πραγματικό log out και να εναρμονίσουν την ψυχική ευημερία με τις πραγματικές σωματικές ανάγκες!\nTo εμβληματικό Cal-a-Vie, το οποίο βρίσκεται στις ηλιόλουστες πλαγιές του San Diego, αποτελεί ένα health retreat που οι διάσημοι λατρεύουν να επισκέπτονται. Μια όαση πολυτέλειας με περισσότερες από 100 δραστηριότητες, με θεραπείες spa και φυσικά με εκπληκτικό φαγητό φιλοξενεί τους καλεσμένους του σε βίλες διακοσμημένες με έναν μεσογειακό αέρα. Η πρωτινή yoga, ο περίπατος στη φύση και φυσικά οι άρτια καταρτισμένοι ειδικοί θα αποτελούν τον λόγο που αυτό το μέρος έχει αποσπάσει πολλά βραβεία. Ανάμεσα σε αυτούς που το προτιμούν βρίσκεται η Oprah Winfrey, η Natalie Portman καθώς και ο Tom Ford.\nΑποτελώντας έναν από τους προορισμούς τους οποίους οι stars του Bollywood επιλέγουν ξανά και ξανά, το βραβευμένο Atmantan έχει αποσπάσει την παγκόσμια προσοχή με το Conde Nast Traveler να του «χαρίζει» τα βραβεία Best Destination Spa καθώς και Asia Spa India Award. Η Karisma Kapoor είναι ανάμεσα σε αυτούς που το επιλέγουν και ταξιδεύουν στην περιοχή Pune, κοντά στη Mumbai, για να απολαύσουν καθαρό αέρα, ειδικά detoxes και προσωπικά σχεδιασμένες θεραπείες spa. Άγρια φύση, εξωτικά τοπία κι εκπληκτική περιποίηση δημιουργούν το τρίπτυχο για την απόλυτη χαλάρωση.\nΕάν αναρωτιέστε ποιο είναι το καλύτερο spa στον κόσμο σύμφωνα με το Travel + Leisure, τότε η απάντηση ακούει στο όνομα Golden Door. Ένα exclusive retreat στην καρδιά της California που εστιάζει στην προσωπική αναγέννηση καθώς και στην ενδοσκόπηση αποτελεί το απόλυτο μέρος για όλους όσους μπορούν να ξοδέψουν $10,000 για μια μόλις εβδομάδα. Στο San Diego και με περισσότερες από 6 δεκαετίες λειτουργίας έχει φιλοξενήσει στο παρελθόν αστέρες όπως η Elizabeth Taylor και ο Burt Lancaster συνεχίζοντας μέχρι και σήμερα να αποτελεί καταφύγιο για τις Martha Stewart, Julia Roberts αλλά και Nicole Kidman.\n«Φωλιασμένο» στο ήσυχο Ubud, στο Ινδονησιακό Bali, το Como Shambhala Estate είναι ένα resort που μοιάζει σαν να βγήκε από παραμύθι. Η απόλυτη ιδιωτικότητα συναντάει τις μοναδικές υπηρεσίες ευεξίας και δημιουργούν ένα αποτέλεσμα το οποίο έχει πείσει διάσημους stars όπως ο Daniel Craig αλλά και η Chrissy Teigen. Με έμφαση στα φυσικά υλικά και με το τροπικό δάσος να περικλείει αυτό το μέρος, όλες οι αισθήσεις είναι προσανατολισμένες στην εναρμόνιση σώματος και πνεύματος. Yogis, διατροφολόγοι, και wellness προγράμματα βασισμένα στην αποθεραπεία εντυπωσιάζουν κάνοντας αυτό το μέρος έναν πραγματικό παράδεισο.\nΒασισμένο στο απόλυτο wellbeing και με στόχο να καταπολεμήσει όλες τις εξαρτήσεις όπως το τσιγάρο, τον υπερβολικό χρόνο ενασχόλησης με το κινητό καθώς και οτιδήποτε άλλο μπορεί να απασχολεί τον σύγχρονο άνθρωπό, το SHA Wellness Clinic στην Alacant της γειτονικής Ισπανίας είναι one of a kind. Προσφέροντας προγράμματα διατροφής βασισμένα στη μακροβιοτική διατροφή, sessions yoga, ώρες για διαλογισμό καθώς και μια πληθώρα από θεραπείες spa αποτελεί έναν ιδανικό προορισμό για όλους όσους είναι λάτρεις του fitness. Από τους διάσημους επισκέπτες του δε θα μπορούσαν να λείπουν η Kylie Minogue και η Demi Moore -γνωστές για την αγάπη τους για το wellness.\n3 λόγοι για να πείτε «ναι» σε αυτή την εμπειρία\nΘα έχετε χρόνο να βρείτε τον εαυτό σας: Δεν είναι λίγες οι φορές μέσα στη διάρκεια της ζωής σας που θέλετε να πατήσετε το κουμπί του "restart". Απολαμβάνοντας μια τέτοια εμπειρία, λοιπόν, θα έχετε την ευκαιρία να δείτε με μια πιο καθαρή ματιά όλα όσα σας απασχολούν, όλα όσα επιθυμείτε να αλλάξετε κάνοντας το απαραίτητο reflect.\nΘα απομακρυνθείτε από την πραγματικότητα: Με τις τοποθεσίες που επιλέγονται για τα wellness retreats να είναι πάντα ιδιαίτερες και να έχουν μοναδική επαφή με το φυσικό περιβάλλον, το μόνο σίγουρο είναι πως θα βρεθείτε αντιμέτωποι με μια διαφορετική εκδοχή της ζωής και θα απολαύσετε την ηρεμία της φύσης.\nΘα γνωρίσετε μια διαφορετική προσέγγιση στο lifestyle: Το wellness είναι στάση ζωής, είναι ο τρόπος που αντιλαμβάνεστε την καθημερινότητα καθώς και οτιδήποτε αυτή συμπεριλαμβάνει. Σε ένα retreat θα επανεξετάσετε τις σκέψεις σας γύρω από το φαγητό, από τη γυμναστική και αναμφίβολα από την ψυχική ηρεμία. Απλώς δοκιμάστε το!\nΚεντρική φωτογραφία: Como Shambhala Estate\nWELLNESS 16 Φεβρουαρίου 2020


Εκλογές ΗΠΑ : Νοθεία καταγγέλλει ο Τραμπ στην Πενσιλβάνια - Simerinos.gr\nΕκλογές ΗΠΑ : Νοθεία καταγγέλλει ο Τραμπ στην Πενσιλβάνια\nΜε τον Τζο Μπάιντεν να έχει «πάρει κεφάλι» σε Τζόρτζια και Πενσιλβάνια και να βρίσκεται μια ανάσα από τον Λευκό Οίκο, ήρθε και η πρώτη αντίδραση του Ντόναλντ Τραμπ.\nΟ Ντόναλντ Τραμπ έχει υπολογίσει την πιθανή απώλειά του στην Πενσιλβάνια -που θα βάλει «ταφόπλακα» στις όποιες ελπίδες επανεκλογής του- υιοθετώντας αβάσιμους ισχυρισμούς σχετικά με την ακεραιότητα του αριθμού των ψήφων στη Φιλαδέλφεια.\nΔιευρύνει το προβάδισμα ο Μπάιντεν\nΠροηγουμένως, η Πενσυλβάνια δημοσίευσε τα αποτελέσματα περίπου 3.000 επιπλέον ψηφοδελτίων στην κομητεία Bucks και το προβάδισμα του Τζο Μπάιντεν αυξήθηκε κατά 6.737 ψήφους.\nΤο Associated Press δεν έχει ακόμη δηλώσει νικητή στην Πενσυλβάνια, αλλά οι ψήφοι που δεν έχουν καταμετρηθεί αναμένεται να είναι ευνοϊκές για τον Μπάιντεν.\nΜετά από αυτές τις εξελίξεις, το προεκλογικό επιτελείο του Ντόναλντ Τραμπ διαβεβαίωσε ότι οι προεδρικές εκλογές «δεν έχουν τελειώσει».\n«Αυτές οι εκλογές δεν τελείωσαν. Οι λανθασμένες προβλέψεις που ανακηρύσσουν τη νίκη του Τζο Μπάιντεν βασίζονται σε αποτελέσματα τα οποία απέχουν πολύ από το να είναι τα τελικά σε τέσσερις Πολιτείες» ανέφερε σε ανακοίνωσή του ο Ματ Μόργκαν, ένα στέλεχος της εκστρατείας του Τραμπ.\nΠροηγούμενο άρθροΑΕΚ : Έξι κρούσματα κορωνοϊού – Αναβάλλεται το ματς με τον Άρη\nΕπόμενο άρθροΕκλογές ΗΠΑ : Τα αποτελέσματα στις πολιτείες κλειδιά – Πότε βγαίνουν τα τελικά


Ζώδια. Τι λένε τα αστέρια σήμερα, Σάββατο, 17 Απριλίου; – Phile.News\nΖώδια. Τι λένε τα αστέρια σήμερα, Σάββατο, 17 Απριλίου;\n16 Απριλίου, 2021 17:15 από NewsDesk\nΖώδια σήμερα, Σάββατο, 17 Απριλίου 2021, με καθημερινές προβλέψεις για να ξέρετε τι θα συμβεί στη ρομαντική-επαγγελματική σας ζωή.\nΜην αντιμετωπίζετε προκλήσεις, μην αντιμετωπίζετε μικρά και ασήμαντα πράγματα στη ζωή. Αφήστε τον εαυτό σας να χαλαρώσει, να πιστέψετε στις ικανότητές σας և προχωρήστε σταθερά για να επιτύχετε το όνειρό σας. Η ημέρα μπορεί να είναι πολύ θετική αν θέλετε να αξιοποιήσετε στο έπακρο. Προτιμούν ρομαντικές επαφές το βράδυ.\nΚαλημέρα promises υποσχέσεις καλής τύχης, φίλοι Aqu rhos. Τα θαύματα δεν είναι απίστευτα σήμερα. Τα οικονομικά της καριέρας σας θα αναπτυχθούν θετικά χωρίς μεγάλη προσπάθεια από την πλευρά σας.\nΕκτός από την εργασία σήμερα, θα ήταν καλό να φροντίσετε τον εαυτό σας, να δώσετε ιδιαίτερη προσοχή στο σώμα σας. Εκτός από τη χαλάρωση, ένας καλός τρόπος είναι να ανανεώσετε την ντουλάπα σας, η οποία θα σας βοηθήσει να αναπτυχθείτε ψυχολογικά. Εάν έχετε σημαντικά προβλήματα, αναζητήστε επαγγελματική βοήθεια.\nΣήμερα πρέπει να εστιάσετε σε ένα αντικείμενο ή σε μια περιοχή չ να μην σπαταλάτε την ενέργειά σας σε πολλά επίπεδα για να έχετε αποτελέσματα. Μην επιβάλλετε τις απόψεις σας σε ένα πολεμικό άλογο. Ένας νέος φίλος μπορεί να σας βοηθήσει ιδιαίτερα. Προσοχή όμως στην οδήγηση: αλκοόλ.\nΈνα επιχείρημα θα ήταν επιβλαβές σήμερα. Οι πλανητικές συνθήκες είναι τέτοιες που μπορεί να εκπλαγείτε από το ενδιαφέρον κάποιου για εσάς. Όσοι από εσάς είναι ανύπαντροι θα έχουν την ευκαιρία να ξεκινήσουν μια νέα ερωτική σχέση, αλλά στο τέλος μπορεί να προτιμάτε να έχετε την ελευθερία να κινείστε όπως θέλετε.\nΜια θετική μέρα για εσάς με πολλή ενέργεια και γενική διάθεση να κάνετε πράγματα για εσάς. Προσέξτε τη φυσική σας κατάσταση συμπεριλαμβάνοντας κάποια άσκηση στη ρουτίνα σας. Εκφραστείτε ελεύθερα, επικοινωνήστε με το άτομο που σας ενδιαφέρει, δεν αισθάνεστε ανασταλμένοι. Πάθος, αγάπη և ισχυρή αγάπη σας περιμένουν.\nΤα όνειρά σας καταλαμβάνουν ένα σημαντικό μέρος της ημέρας σας – σαγηνεύστε τους συνομιλητές σας. Αλλά ονειρεύεσαι να ξεφύγεις από την πραγματικότητα. Ωστόσο, μια μικρή αύξηση μισθών ή μια εξαιρετική οικονομική υποστήριξη, την οποία πιθανότατα θα λάβετε σήμερα, όπου δεν περιμένατε.\nΚαταβάλλετε προσπάθεια για την προώθηση των επιχειρηματικών σας σχεδίων στο μέλλον. Αλλά προσέξτε τις μυστικές συναντήσεις. Υπάρχει κίνδυνος ανεπανόρθωτων επιπτώσεων στο μέλλον. Σε ατομικό επίπεδο, τα συναισθηματικά ζητήματα αναμένεται να βελτιωθούν. Η ημέρα απαιτεί συμβιβασμό, υπομονή σε οικογενειακά θέματα.\nΤα θαύματα δεν συμβαίνουν αυτές τις μέρες. Σταματήστε να σκέφτεστε ότι μπορείτε να λύσετε τα προβλήματά σας εν μία νυκτί. Απαιτεί καλό σχεδιασμό, συνετή, μακροπρόθεσμη δράση. Το ευαίσθητο οικογενειακό ζήτημα θα σας ενοχλήσει, և μπορεί να είστε πολύ θυμωμένοι με τον συγγενή σας. Αλλά προσπαθήστε να διατηρήσετε το δροσερό σας.\nΜην κλαίτε για τις λεπτομέρειες, καθώς θα χαλάσετε τόσο τη μέρα σας όσο και τους γύρω σας. Εσείς που είστε ανύπαντλοι, αφήστε την προσωπικότητά σας να δουλέψει το θαύμα της երի σας φέρνει τον νέο σας σύντροφο αγάπης Όσο για το τι συνέβη, η ασφάλεια της οικογένειας θα σας προσφέρει την ηρεμία που χρειάζεστε. Απόλαυσέ το.\nΗ μέρα θα σας κάνει πολύ κοινωνικό, αν και η κακή διάθεση του συντρόφου σας θα είναι πολύ ενοχλητική. Σκεφτείτε θετικά և Μην αφήνετε τις αμφιβολίες να σας κατακλύσουν. Μην τον υποψιάζεστε, μην πιέζεστε από την περίεργη συμπεριφορά του ή από υπερβολές. Προσπαθήστε επίσης να βγείτε από τη ρουτίνα εργασίας σας.


Ο συμβολισμός ΙΧΘΥΣ\nΑΝΑΙΡΕΣΗ ΤΟΥ ZEITGEIST\nΟι θεωρητικοί του Zeitgeist ερμηνεύουν λανθασμένα το χριστιανικό σύμβολο ΙΧΘΥΣ. Αρχικά το παραλληλίζουν με άλλα παρόμοια σύμβολα αρχαίων θρησκειών, ώστε να συμπεράνουν την επίδραση των θρησκειών αυτών επί του Χριστιανισμού. Στην συνέχεια το συνδέουν με το ομώνυμο ζώδιο, για να στηρίξουν την άποψη που θέλει τον Ιησού Χριστό να εγκαινιάζει την εποχή των Ιχθύων.\nΑκούμε τον αφηγητή της ταινίας να λέει:\n«Τώρα, ο Ιησούς είναι η φιγούρα που εισάγει στην εποχή που έπεται αυτής του Κριού, την εποχή των Ιχθύων, των δύο ψαριών. Ο συμβολισμός του ιχθύος είναι άφθονος στην Καινή Διαθήκη. Ο Ιησούς τρέφει 5000 ανθρώπους με ψωμί και δύο ψάρια. Όταν ξεκινά τη αποστολή του περπατώντας κατά μήκος της Γαλιλαίας, φιλιώνει με δυο ψαράδες που τον ακολουθούν. Και νομίζω όλοι έχουμε δει το ψάρι-Ιησούς στο πίσω μέρος των αυτοκινήτων. Λίγοι ξέρουν τι πραγματικά σημαίνει. Είναι το παγανιστικό αστρολογικό σύμβολο για το Βασίλειο του Ήλιου κατά την διάρκεια της εποχής των Ιχθύων. Επίσης, η υποτιθέμενη ημερομηνία γέννησης του Ιησού είναι ουσιαστικά η αρχή αυτής της εποχής».\nΠριν προχωρήσουμε παρακάτω, ας δούμε την λογική των αναγωγών του Peter Joseph. Αναφέρεται στο θαύμα του χορτασμού των πέντε χιλιάδων με 5 άρτους και δύο ψάρια (Ματθ. 14,13-21, Μαρκ. 6,30-44, Λουκ. 9,10-17, Ιωάν. 6,1-14). Γιατί, λοιπόν, να εισάγει στην εποχή των Ιχθύων και όχι στην «εποχή του Άρτου»; Διότι δεν υπάρχει τέτοια αστρολογική εποχή, θα απαντούσε κάποιος με αφέλεια. Ακριβώς!\nΕπίσης, αργότερα χόρτασε 4000 με επτά άρτους και λίγα ψάρια (Ματθ. 15,32-39, Μαρκ. 8,1-10). Γιατί δεν χρησιμοποιείται αυτό το θαύμα; Προφανώς, διότι δεν αναφέρει τον αριθμό των ψαριών. Οι θεωρητικοί του Zeitgeist ψάχνουν οπωσδήποτε δύο ψάρια, να τα ταιριάξουν στο αστρολογικό σύμβολο των Ιχθύων.\nΕπίσης, κατά την κλήση των πρώτων μαθητών από τον Ιησού, όταν αυτός περπατούσε στην όχθη της λίμνης της Γαλιλαίας (Ματθ. 4,18-22, Μαρκ. 1,16-20, Λουκ. 5,1-11), δεν ήταν δύο οι ψαράδες, αλλά τέσσερις (Πέτρος, Ανδρέας, Ιάκωβος, Ιωάννης). Και εκτός αυτών υπολείπονται και οι άλλοι οκτώ από τον κύκλο των δώδεκα, με τα δικά τους επαγγέλματα. Για παράδειγμα ο Ματθαίος ήταν τελώνης. Γιατί δεν δίνεται σε αυτά ανάλογη σημασία;\nΑπό τα παραπάνω γίνεται κατανοητό ότι η χρήση των περιστατικών της Καινής Διαθήκης είναι επιλεκτική, ώστε να ταιριάζει με όσα οι θεωρητικοί του Zeitgeist θέλουν να πουν. Ταυτόχρονα, αποκρύπτονται όσα στοιχεία αναιρούν αυτές τις απόψεις ή τροποποιούνται για να ταιριάζουν. Κανένα συμπέρασμα δεν μπορεί να εξαχθεί από τα παραπάνω αποσπάσματα, αντίθετα αυτά βιάζονται να ταιριάξουν με προαποφασισμένες θέσεις. Αυτή, όμως, είναι η λογική των προκαταλήψεων και κανονικά δεν θα έπρεπε να χρησιμοποιείται από ανθρώπους που ευαγγελίζονται την αλήθεια και υπόσχονται να μας απαλλάξουν από αυτές. Η ίδια τακτική ακολουθείται και από τους αιρετικούς, τους νεοεποχίτες, και κάθε είδους ψευδο-διδάσκαλους και ψευδο-προφήτες, για την χειραγώγηση και τον έλεγχο της σκέψης των οπαδών τους.\nΟι θέσεις αυτές υπάρχουν και στην σύμβουλο επί θρησκευτικών θεμάτων της ταινίας Acharya S, και στο βιβλίο της The Christ Conspiracy:\n«Όπως ο Μωυσής δημιουργήθηκε για να εισάγει στην εποχή του Κριού, έτσι και ο Ιησούς για να υπηρετήσει ως ο Άβαταρ για την εποχή των Ιχθύων, κάτι το οποίο αποδεικνύεται από την άφθονη απεικόνιση του ψαριού που χρησιμοποιείται σε όλη την ευαγγελική ιστορία. Αυτή η ζωδιακή σύνδεση έχει τόσο αποσιωπηθεί, ώστε οι άνθρωποι με το σύμβολο του ψαριού στο πίσω μέρος των αυτοκινήτων τους δεν έχουν ιδέα τι αντιπροσωπεύει, αν και έχουν ακούσει λανθασμένα ότι αναπαριστά το «ΙΧΘΥΣ», έναν αναγραμματισμό του «Ιησούς Χριστός Θεού Υιός, Σωτήρ», ενώ ιχθύς είναι επίσης η ελληνική λέξη για το ψάρι[i]».\n«Ο Massey επίσης αναφέρει ότι ο Ώρος στην Αίγυπτο ήταν ένα ψάρι προ αμνημονεύτων εποχών, και όταν η ισημερία εισήλθε στο ζώδιο των Ιχθύων, ο Ώρος αναπαριστάνονταν ως Ιχθύς, με το σύμβολο του ψαριού πάνω από το κεφάλι του. ... Έτσι ο Ιησούς είναι ο θεός ψάρι, ο οποίος, κατά τον Λουκά 24,11-12, μετά την ανάστασή του αναγκάζεται να ρωτήσει "Έχετε κανένα ψάρι;", καθιερώνοντας την επιλογή της τροφής της θρησκευτικής κοινότητας της νέας εποχής[ii]».\n«Όπως ο μυθικός Μωυσής έκανε δυνατή την εγκαινίαση της νέας εποχής του Κριού, ο Ιησούς δημιουργήθηκε για να κάνει το ίδιο με την εποχή των Ιχθύων. Έτσι, στον μύθο του Κρίσνα/Χριστού προστέθηκε το μοτίβο του ψαριού από τον μύθο του Όσιρι/Ώρου, όπως και άλλα στοιχεία της Αιγυπτιακής και άλλων θρησκειών...[iii]»\nΔύο από τις πηγές της Acharya S, δηλωμένες από την ίδια και με αναφορές στα έργα τους είναι ο Gerald Massey και ο Albert Churchward. Στα έργα του πρώτου εντοπίζουμε τις απόψεις αυτές:\n«Το ψάρι, η φιγούρα της αφθονίας που εισήχθη από τον Κατακλυσμό, έγινε στην συνέχεια το σύμβολο του Ατούμ-Ώρου. Ο τύπος μπορεί να υπέστη αλλαγή από τον κροκόδειλο του Σεβέκ στον σίλουρο ή ηλεκτρικό χέλι του Ατούμ, αλλά το ψάρι παρέμεινε ως ένα έμβλημα του Ιχθύος ή Ιχθύωνος, εκείνου του σωτήρα του κόσμου που ήρθε πρώτα στην Αφρική σαν ψάρι. Έχουμε ήδη δει ότι το μυστικιστικό έμβλημα που καλείται "Vesica Pisces", ως πλαίσιο και χρυσή αύρα για την παρθένο και το παιδί της, είναι ο ζωντανός μάρτυρας για την γέννηση του Ιησού από το στόμα του ψαριού, όπως ήταν στην αρχή για τον Ιούσα ή Ώρο του Κατακλυσμού. Αυτό επίσης θα εξηγήσει γιατί ο Ιχθύς, το ψάρι, είναι ο τίτλος του Ιησού στην Ρώμη˙ γιατί η χριστιανική θρησκεία ιδρύθηκε πάνω σε ένα ψάρι[iv]».\n«Όταν ο Ώρος είχε ολοκληρώσει την περίοδο των 2.155 χρόνων με την εαρινή ισημερία στο ζώδιο του Κριού, ο τόπος γέννησης πέρασε στο ζώδιο των Ιχθύων, όπου ο αναμενόμενος ανανεωτής ως το αιώνιο παιδί ... ήταν προορισμένο να εκδηλωθεί ως ψάρι, γεννημένο από μητέρα-ψάρι, στο ζωδιακό σύμβολο του ψαριού[v]».\n«Κατά την μετάπτωση των ισημεριών, περίπου το 255 π.Χ., η εαρινή πέρασε στο ζώδιο των Ιχθύων, και ο Μεσσίας που για 2,155 χρόνια αναπαριστάνονταν ως Κριός ή Αμνός, και πριν για άλλα 2.155 χρόνια ως Άπης ο Ταύρος, τώρα εικονίζονταν ως ψάρι, ή ο άνθρωπος-ψάρι, που καλείται στα ελληνικά Ιχθύς. Ο αρχικός άνθρωπος-ψάρι - ο Αν της Αιγύπτου ή Οάν της Χαλδαίας - ίσως χρονολογείται στον προηγούμενο κύκλο της μετάπτωσης 26.000 χρόνια πριν˙ και περίπου το 255 π.Χ. ο Μεσσίας, ως άνθρωπος-ψάρι, έμελε να έρθει ξανά ως κήρυκας των ουρανίων υδάτων[vi]».\nΜόνο από τα παραπάνω μπορεί να καταλάβει κανείς ότι ο Gerald Massey έχει ξεπεράσει τα όρια της συγκριτικής μυθολογίας, τηρουμένης ακόμη και της ελαστικότητας αυτών των ορίων που τους δίνει η απαιδευσιά του, κι έχει εισέλθει στον χώρο της υποκουλτούρας της λογοτεχνίας του φανταστικού.\nΣτην αρχαία Αίγυπτο δεν υπήρχε κάποιο μυθολογικό ον με το όνομα An και τα χαρακτηριστικά του ψαριού. Προσεγγίζοντας το όνομα βρίσκουμε κάποιον θεό An-Hur ή Ονούρη, που εισήχθη στην αιγυπτιακή μυθολογία κατά την διάρκεια της 11ης δυναστείας ως θεός του πολέμου. Με μορφολογική προσέγγιση βρίσκουμε τον θεό Rem με την μορφή του ψαριού, ο οποίος έκανε την γη εύφορη με τα δάκρυά του. Θεωρείτε η προσωποποίηση των δακρύων του Ρα.\nΟ An ως θεός-ψάρι είναι ένα δημιούργημα του Massey, που τον κατασκευάζει με τα εξής στοιχεία:\n«An στα αιγυπτιακά είναι το όνομα για τον διδάσκαλο, τον γραφέα, τον ιερέα. An ήταν το ψάρι στην Αίγυπτο. An με το ψάρι ως ιδεογράφημα, είναι ένα αρχαίο αιγυπτιακό όνομα ενός θρόνου που βρέθηκε από τον Lepsius ανάμεσα σε άλλους μνημειώδεις τίτλους σε έναν τάφο κοντά στις πυραμίδες της Γκίζας. Αυτός ο An ... είναι ό,τι πιο όμοιο πρότυπο με τον Oan ή Ωάννη, που προήλθε από τα νερά για να δείξει στους Βαβυλόνιους, πώς να ζουν,...[vii]».\nΑυτό το φανταστικό δημιούργημα το κατασκεύασε ο Massey με τις διαφορετικές ερμηνείες μιας λέξης, που δεν μπορούμε να βεβαιώσουμε αν είναι ορθές, για να ταιριάζει με τον Οάννη, των Χαλδαίων. Και αυτό το έκανε διότι η ήδη υπάρχουσα ψαρόμορφη φιγούρα των αρχαίων Αιγυπτίων δεν πληρούσε τα δεδομένα που αυτός ήθελε.\nΣύμφωνα με τον Βαβυλώνιο συγγραφέα του Γ' αι. π.Χ Βήρωσσο, ο Ωάννης ήταν ένα μυθικό ον που κατοικούσε στην Ερυθρά Θάλασσα με την μορφή ψαριού. Αυτό σύμφωνα με τον μύθο δίδαξε στους ανθρώπους την σοφία. Το έργο του Βήρωσσου δεν έχει διασωθεί, αλλά αποσπάσματα διατηρήθηκαν στο έργου του Ευσέβιου Καισαρείας, Χρονικόν,Εκλογαί. Συγκεντρωμένα βρίσκονται στο Fragmenta Historicorum Graecorum, vol. II, p.495-510, μαζί με αποσπάσματα που συλλέχθηκαν και από άλλα έργα. Επίσης αποσπάσματα υπάρχουν και στην συλλογή του I. P. Cory, The Ancient Fragments, Cambridge 1828, στις σελ. 19-38. Νεώτερη έκδοση είναι αυτή των Verbrugghe, G.P. & Wickersham, Berossos and Manetho Introduced and Translated: Native Traditions in Ancient Mesopotamia and Egypt, University of Michigan Press 2000.\nΠαραθέτουμε ένα απόσπασμα, στο οποίο περιγράφεται ο Ωάννης: το οποίο υπάρχει μόνο σε αρμενική μετάφραση, και του Γεώργιου Σύγκελλου,\n«Εν δε τω πρώτω ενιαυτώ φανήναι εκ της Ερυθράς θαλάσσης κατά τον ομορρούντα τόπον τη Βαβυλωνία ζώον άφρενον ( ο J. Voss διορθώνει σε άρρεν ον) ονόματι Ωάννην, καθώς και Απολλόδωρος ιστόρησε, το μεν όλον σώμα έχων ιχθύος, υπό δε την κεφαλήν παραπεφυκυίαν άλλην κεφαλήν υποκάτω της του ιχθύος κεφαλής, και πόδας ομοίως ανθρώπου, παραπεφυκότας δε εκ της ουράς του ιχθύος˙ είναι δε αυτώ φωνήν ανθρώπου, την δε εικόνα αυτού έτι και νυν διαφυλάσσεσθαι˙ τούτο δε φησίν, το ζώον, την μεν ημέραν διατρίβειν μετά των ανθρώπων, ουδεμίαν τροφήν προσφερόμενον, παραδιδόναι τε τοις ανθρώποις γραμμάτων και μαθημάτων και τεχνών παντοδαπών εμπειρίαν, και πόλεων συνοικισμούς και ιερών ιδρύσεις, και νόμων εισηγήσεις και γεωμετρίαν διδάσκειν, και σπέρματα και καρπών συναγωγάς υποδεικνύναι, και συνόλως πάντα τα προς ημέρωσιν ανήκοντα βίου παραδιδόναι τοις ανθρώποις[viii]».\nΤο απόσπασμα είναι από το έργο του Γεώργιου Σύγκελου.\nΈνα διεγνωσμένο λάθος που έκαναν τόσο ο Massey και οι αποκρυφιστές της εποχής του, όσο και οι σύγχρονοι Zeitgeist-ές που τους ακολουθούν είναι να ετυμολογούν την λέξη Oannes από την αρχαία βαβυλωνιακή Ea, όνομα της θεάς της σοφίας. Εις πείσμαν αυτών όμως, η επιστήμη ετυμολογεί την λέξη από το όνομα Uan του μυθικού Βαβυλώνιου σοφού Adapa[ix]. Για άλλη μια φορά οι Zeitgeist-ές συλλαμβάνονται να διαστρεβλώνουν την αλήθεια.\nΤι έχουμε μέχρι στιγμής; Ένα κατασκευασμένο ον, γέννημα της φαντασίας του Massey. Ένα επίσης μυθικό ον αμφίβολης αναγνωρισιμότητας. Αυτά τα δύο παρουσιάζονται ως μεσσιανικά πρότυπα της εποχής των Ιχθύων και συγκρίνονται με τον Ιησού Χριστό, το δεύτερο πρόσωπο της Αγίας Τριάδος. Με την λογική αυτή, ο τελευταίος κομπάρσος περσικής σαπουνόπερας έδωσε μαθήματα υποκριτικής στην Μαρίκα Κοτοπούλη, για ν' ανεβάσει αρχαία τραγωδία.\nΠαρουσιάζεται, επίσης και ο Ώρος, ως θεός-ψάρι. Εκτός από την επιθυμία του Massey και των Zeitgeist-ών, να συνδέσουν τον Ώρο με τον Χριστό, δεν υπάρχει άλλος λόγος γι' αυτήν την παρουσίαση. Όσο και να ψάξει κανείς δεν μπορεί να βρει τον Ώρο ως ψάρι, για έναν απλούστατο λόγο. Παρουσιάζονταν ως γεράκι. Στον Πλούταρχο μπορεί να βρεθεί η σημασία του ψαριού στην αρχαία αιγυπτιακή μυθολογία, η οποία είναι πολύ διαφορετική από αυτήν των Zeitgeist-ών:\n«Εν Σαί γουν εν τω προπύλω του ιερού της Αθηνάς ην γεγλυμμένον βρέφος, γέρων και μετά τούτον ιέραξ, εφεξής δ' ιχθύς, επί πάσι δ' ίππος ποτάμιος. Εδήλου δε συμβολικώς "ω γινόμενοι και απογινόμενοι, [θεός αναίδειαν μισεί". Το μεν γαρ βρέφος γενέσεως σύμβολον, φθοράς] δ' ο γέρων˙ ιέρακι δε τον θεόν φράζουσιν, ιχθύει δε μίσος, ώσπερ είρηται, διά την θάλατταν, ίππω ποταμίω δ' αναίδειαν». (Ισις και Όσιρις §21).\nΤο ψάρι, λοιπόν, για τους αρχαίους Αιγύπτιους συμβόλιζε το μίσος. Το πώς ένα σύμβολο μίσους έγινε αργότερα το σύμβολο της Αγάπης των Χριστιανών, μόνο οι αποκρυφιστές και οι νεοεποχίτες Zeitgeist-ές και οι ασεβείς πόθοι τους μπορούν να καταλάβουν. Άραγε, αυτοί γνώριζαν καλύτερα από τον μύστη των αρχαίων μυστηρίων Πλούταρχο; Το συγκεκριμένο έργο του πάντως το γνωρίζουν, εφόσον το χρησιμοποιούν ενίοτε. Αλλά κι εδώ εφαρμόζουν την μέθοδο της επιλεκτικής και αποσπασματικής ανάγνωσης.\nΗ επιγραφή της Σαΐδος φαίνεται ν' απευθύνεται από τα βάθη των αιώνων και σ' αυτούς,\n«εσείς που γεννιέστε και πεθαίνετε, ο θεός μισεί την αναίδεια»\nΔιότι είναι πραγματικά αναίδεια όλη αυτή η επιχείρηση διαστρέβλωσης της αλήθειας. Επίσης είναι προσβολή της νοημοσύνης μας, να θεωρούν ότι θα καταπιούμε αμάσητα όσα μας προσφέρουν. Όσοι νομίζουν ότι δεν πρόκειται να ψάξουμε για να πιστοποιήσουμε την αλήθεια των όσων ισχυρίζονται, κάνουν το ίδιο λάθος με αυτούς που νομίζουν ότι εφαρμόζουμε το «πίστευε και μη ερεύνα». Αλλά αυτό δεν ισχύει για τους Χριστιανούς, αντίθετα για τους οπαδούς όλων αυτών των καταστροφικών δοξασιών της Νέας Εποχής. Και για όσα κατηγορούν τους Χριστιανούς είναι οι ίδιοι αυτοί που πρώτοι βρίσκονται ένοχοι των κατηγοριών τους.\nΈνα άλλο σημείο που πρέπει να προσεχθεί αφορά τον όρο "Vesica Pisces" ή ακριβέστερα "Vesica Piscis", που μεταφράζεται από τα λατινικά ως «κύστη του ψαριού» ή «νυκτική κύστη». Αφορά το γεωμετρικό σχήμα που είναι ο κοινός τόπος της τομής δύο κύκλων με την ίδια ακτίνα, όπου το κέντρο του καθενός από αυτούς βρίσκεται στην περιφέρεια του άλλου. Αυτό το γεωμετρικό σχήμα χρησιμοποιήθηκε από την δυτική τέχνη με τον όρο aureole ως περίγραμμα της μορφής του Ιησού. Ο αντίστοιχος όρος στην Ορθόδοξη αγιογραφία είναι «Δόξα» και αναπαριστά το Φως της Μεταμορφώσεως, το Άκτιστο Φως, που αντίκρισαν οι μαθητές του Χριστού στο όρος Θαβώρ. Βέβαια, υπάρχει σημαντική διαφορά στην διδασκαλία περί ακτίστου φωτός μεταξύ της Εκκλησίας και του Παπισμού, όπως φάνηκε και στην διαμάχη μεταξύ του Αγίου Γρηγορίου του Παλαμά και του Βαρλαάμ του Καλαβρού, κατά τον ΙΔ' αι. μ.Χ. Αλλά ο Gerald Massey δεν ερμηνεύει με κανέναν από τους δύο. Στο έργο του Ancient Egypt,..., σελ. 241 διαβάζουμε:\n«Το vesica επιβιώνει στον ελευθεροτεκτονισμό όπως επίσης και στην χριστιανική εκκλησία, η οποία ιδρύθηκε πάνω στο ψάρι και την κολυμβήθρα στην Ρώμη. Αναπαριστά ένα αρχετυπικό και ανέκφραστο μυστήριο ως γεωμετρικό σύμβολο, όχι κάποιο που ήταν απλά ανατομικό. Μιλώντας για το vesica, ο δρ. Oliver λέει ότι αυτή η μυστηριώδης φιγούρα κατείχε μια ακατάλυτη επίδραση στις λεπτομέρειες της ιερής αρχιτεκτονικής, και συνιστούσε το μεγάλο και ανθεκτικό μυστικό της αρχαίας αδελφότητας».\nΟ δρ. Oliver, που αναφέρθηκε, είναι ο George Oliver (1782-1867), Grand Master της Μεγάλης Στοάς της Μασαχουσέτης (τιμητικός τίτλος, καθώς ο ίδιος κατοικοέδρευε στο Lincolnshire της Αγγλίας) και η αναφορά στο βιβλίο του Discrepancies of Masonry, με πρώτη έκδοση το 1875 και πρόσφατη το 2003 από Kessinger Publishing. Ο Massey σημειώνει από την σελ. 109 αυτού του βιβλίου. Η ερμηνεία του Massey είναι η μασονική ερμηνεία του συμβόλου, και αυτό μας το βεβαιώνει ο ίδιος George Oliver, σε μια διάλεξη, που περιλαμβάνεται στην συλλογή με τίτλο, The Symbol of Glory:\n«Το ιερό έμβλημα είναι τοποθετημένο μέσα σε vesica pisces˙ η δόξα η οποία συνήθως περιβάλει, σε ορισμένες αρχαίες εικόνες, όλο το σώμα του Χριστού, σχηματισμένη σαν ψάρι, και με την ένδειξη "ιχθύς", ακροστιχίδα από τα αρχικά των λέξεων των τίτλων του, δηλ. Ιησούς Χριστός, Θεού Υιός Σωτήρ. Συχνά αναπαριστάται στα παράθυρα του αετώματος των εκκλησιών για ν' αποδώσει τον ίδιο υπαινιγμό˙ και συνιστά την χρυσή αύρα η οποία πηγάζει από το δοξασμένο σώμα του Χριστού, ενώ όταν πηγάζει από το κεφάλι ακτινοβολεί ακτινωτά.\nΑυτή η μεγαλειώδης εμφάνιση είναι ένα από τα πιο αρχαία σύμβολα της Μασονίας[x]».\nΒλέπουμε, λοιπόν, ότι ο Gerald Massey, τον οποίο τόσο συχνά επικαλούνται οι Zeitgeist-ές, επαναλαμβάνει μασονικές διδασκαλίες.\nΈνα ακόμη εσκεμμένο σφάλμα, το οποίο διαπράττει ο Massey, αφορά τον Atum. Αυτός είναι μία από τις μείζονες θεότητες της αρχαίας Αιγύπτου, ο πρώτος αυτοδημιούργητος θεός που ξεπρόβαλε από το αρχέγονο υδάτινο χάος (Nu). Αργότερα, κατά την περίοδο του Νέου Βασιλείου, η λατρεία του συνδέθηκε με την λατρεία του Ρα, οπότε συναντιέται ο τύπος Ατούμ-Ρα. Ποτέ δεν συνδέθηκε με την λατρεία του Ώρου. Επίσης, ποτέ δεν απεικονίστηκε ως ψάρι. Εδώ ο Massey απεγνωσμένα, προσπαθεί να συνδέσει τον Ώρο με τον Ατούμ, τον πρώτο θεό που ξεπήδησε από το νερό, διότι ήδη τον έχει συνδέσει με τον Ιησού, κι έτσι να δικαιολογήσει την ερμηνεία του ψαριού και την αιγυπτιακή προέλευση. Το μόνο που κάνει είναι να λέει πράγματα ανυπόστατα.\nΟ Sebek ή Sobek ήταν η θεοποιημένη μορφή των κροκόδειλων του Νείλου. Στους αρχαίους Έλληνες ήταν γνωστός ως Σούχος. Κύριο κέντρο της λατρείας του ήταν η πόλη που σήμερα καλείται Al-Fayyum. Οι ακόλουθοί του πίστευαν ότι αυτός ήταν η θεός που ξεπήδησε πρώτος από τα αρχέγονα ύδατα και όχι ο Ατούμ. Ο τύπος του ποτέ δεν εξελίχθηκε σε κάτι άλλο, ούτε στο «χέλι του Ατούμ», όπως ισχυρίζεται ο Massey. Σε κάποιες περιοχές η λατρεία του συνδέθηκε με την λατρεία του Άμμωνα, και όταν η τελευταία συνδέθηκε με αυτήν του Ρα, προέκυψε έμμεσα ο τύπος του Σοβέκ-Ρα[xi].\nΗ παραπομπή στο έργο της Blavatsky πείθει για την αναμετάδοση και αυτής της διδασκαλίας από τους θεοσοφιστές. Έτσι στο Isis Unveiled διαβάζουμε:\n«Είναι γνωστό, ότι τα πρώτα χριστιανικά εμβλήματα - πριν ακόμη επιχειρηθεί να γίνει αναπαράσταση της σωματικής παρουσίας του Ιησού - ήταν ο Αμνός, ο Καλός Ποιμήν και ο Ιχθύς. Η καταγωγή του τελευταίου εμβλήματος, η οποία μπέρδεψε τόσο τους αρχαιολόγους, έτσι γίνεται αντιληπτή. Όλο το μυστικό κρύβεται στο εύκολα διαπιστώσιμο γεγονός ότι, ενώ στην Καμπάλα, ο Βασιλιάς Μεσσίας αποκαλείται «Μεταφραστής» ή Αυτός που αποκαλύπτει του μυστηρίου, και παρουσιάζεται να είναι η Πέμπτη ενσάρκωση, στο Ταλμούδ - για λόγους που θα εξηγήσουμε τώρα - ο Μεσσίας πολύ συχνά καθορίζεται ως "DAG" ή ο Ιχθύς. Αυτή είναι κληρονομιά από τους Χαλδαίους και σχετίζεται - όπως δείχνει και το ίδιο το όνομα - με τον Βαβυλώνιο Dag-on, τον άνθρωπο-ψάρι, ο οποίος ήταν ο καθοδηγητής των ανθρώπων, στους οποίους εμφανίστηκε. Ο Abarbanel εξηγεί το όνομα δηλώνοντας ότι το σημάδι της έλευσής του (του Μεσσία) "είναι η συζυγία του Κρόνου και του Δία στο ζώδιο των Ιχθύων". Ως εκ τούτου, καθώς οι Χριστιανοί προτίθονταν να ταυτοποιήσουν τον Χριστό τους με τον Μεσσία της Παλαιάς Διαθήκης, το υιοθέτησαν τόσο πρόθυμα που ξέχασαν ότι η πραγματική καταγωγή του θα μπορούσε ν' ανιχνευτεί πολύ πιο πίσω από τον Βαβυλώνιο Dagon[xii]».\nΕπίσης στο Secret Doctrine έγραψε:\n«Ούτε παριστάνει ο συγγραφέας ότι γνωρίζει περισσότερα γι' αυτά τα σύμβολα από όσα μπορούν να βγουν ως συμπέρασμα γι' αυτά από εξωτερικές θρησκείες - από το μυστήριο που ίσως κρύβεται πίσω από τον Matsya (το ψάρι) άβαταρ του Βισνού, τον Χαλδαίο Ωάννη, τον άνθρωπο-ψάρι, που καταγράφηκε στο άφθαρτο σύμβολο του ζωδιακού κύκλου, Ιχθύς, και ανατρέχοντας τις δύο Διαθήκες στις προσωπικότητες του Ιησού υιού Ναυή (το ψάρι) και τον Ιησού[xiii]».\nΟ Dagon ήταν θεός των Αμοριτών προστάτης της γεωργίας. Λόγω των αναφορών της Παλαιάς Διαθήκης (Κριταί 16.23, Βασιλείων Α' 5.1, Παραλειπ. Α' 10.10) γνωρίζουμε ότι ήταν και θεός των Φιλισταίων. Σε καμιά από τις αρχαίες παραδόσεις ή τα αρχαία κείμενα δεν αναφέρεται ως θεός-ψάρι και η λατρεία του δεν συνδέεται με κάτι ανάλογο. Αντίθετα το όνομά του τόσο στην Ουγκαριτική όσο και στην Φοινικική σημαίνει σιτάρι. Ο Σαγχουνιάθων, Φοινίκιος συγγραφέας που επέζησε στο έργο του Ευσέβιου Καισαρείας, τον αποκαλεί «Ζευς αρότριος»:\n«Παραλαβών δε ο Ουρανός την του πατρός αρχήν, άγεται προς γάμον την αδελφήν Γην, και ποιείται εξ αυτής παίδας δ'. Ίλον τον και Κρόνον και Βέτυλον, και Δαγών, ος εστι σίτων, και Άτλαντα[xiv]».\n«Ο δε Δαγών επειδή εύρε σίτον και άροτρον, εκλήθη Ζευς Αρότριος[xv]».\nΆρα όσοι παρουσιάζουν τον Δαγών ως θεό-ψάρι σφάλλουν. Ακολουθούν την παράδοση που πρώτος εγκαινίασε ο Γάλλος ραβίνος του Μεσαίωνα, Shlomo Yitzhaki ή Rashi (1040-1105) τον 11οαι. μεταφράζοντας το Dagon από την εβραϊκή Dag, ψάρι, και τον συνέκρινε με τον Βαβυλώνιο Ωάννη. Αυτή, όμως η μετάφραση δεν ακολουθεί την αρχαία παράδοση, όπως θέλουν να την παρουσιάζουν η Blavatsky, o Massey, και οι οπαδοί τους. Εγκαινιάστηκε μάλιστα 11 ολόκληρους αιώνες μετά την παρουσία του Χριστού με την οποία προσπαθούν να την συνδέσουν.\nΟ Matsya σύμφωνα με την μυθολογία των Ινδουιστών ήταν ο πρώτος άβαταρ του Βισνού, που εμφανίστηκε στον μυθικό βασιλιά Dravida, αργότερα γνωστό ως Μανού. Παρουσιάστηκε ως ψάρι και του αποκάλυψε την καταστροφή του τότε κόσμου. Σύμφωνα πάντα με την ινδουιστική μυθολογία το περιστατικό αυτό έλαβε χώρα 2.000.000 χρόνια πριν. Δεν υπάρχει κάποια άλλη σύνδεση πέρα από την συλλογιστική των απανταχού αποκρυφιστών να συνδέσουν όλα τα ψάρια των απανταχού μυθολογιών με το χριστιανικό σύμβολο του Ιχθύ.\nΜε την ίδια συλλογιστική χρησιμοποιούν τον Ιησού του Ναυή ως πρότυπο του Χριστού, διότι το Ναυή ή Nun στα εβραϊκά σημαίνει ψάρι. Εδώ θα θυμηθούμε μια πρόταση που διαβάσαμε παραπάνω στον Massey: «Ο τύπος μπορεί να υπέστη αλλαγή από τον κροκόδειλο του Σεβέκ στον σίλουρο ή ηλεκτρικό χέλι του Ατούμ, αλλά το ψάρι παρέμεινε ως ένα έμβλημα του Ιχθύος». Η έκφραση «ηλεκτρικό χέλι του Ατούμ» είναι ένας πονηρός συλλογισμός του Massey. Ο Ατούμ στις αρχαίες αιγυπτιακές παραστάσεις εμφανίζεται με ανθρώπινη μορφή. Ωστόσο, υπάρχουν ζώα που είναι σύμβολα του, όπως το λιοντάρι, ο ταύρος, ο πίθηκος και το φίδι. Επειδή όμως το φίδι είναι ερπετό της ξηράς, ενώ ο Massey ψάχνει να ταιριάξει κάτι ανάλογο από το θαλάσσιο βασίλειο, χρησιμοποιεί το χέλι, το οποίο ουδέποτε χρησιμοποιήθηκε από τους αρχαίους Αιγύπτιους, ως σύμβολό του. Επίσης, nun εκτός από ψάρι στην εβραϊκή, είναι και το 14 γράμμα του φοινικικού ( ) , αραμαϊκού ( ) και εβραϊκού (ן ) αλφαβήτου. Το nun ενδέχεται να προέρχεται από το πικτόγραμμα του φιδιού, το οποίο στην πρωτο- χαναανίτικη διάλεκτο λέγεται nahs (=φίδι) και η λέξη ξεκινά από αυτό το γράμμα. Αντίθετα, οι θεοσοφιστές υποστηρίζουν την προέλευσή του από το ιερογλυφικό σύμβολο του ψαριού και για να δικαιολογήσουν την ανομοιομορφία επικαλούνται το χέλι. Γι' αυτούς ισχύει ο παραλογισμός «το ψάρι είναι θαλάσσιο πλάσμα, το χέλι είναι θαλάσσιο πλάσμα, άρα το χέλι είναι ψάρι». Και με παρόμοιους παραλογισμούς συνδέουν τον Ιησού Χριστό με τον Ωάννη, τον Δαγών, τον Matsya, και όποιο άλλο μυθικό ψάρι μπορούν να βρουν ή να κατασκευάσουν.\nΤο αρχικό όνομα του Ιησού του Ναυή ήταν Αυσής (Αριθμοί 13.17: και επωνόμασε Μωυσής τον Αυσή υιον Ναυή Ιησούν). Με την ερμηνεία του ονόματος του ασχολήθηκαν και οι Έλληνες Πατέρες της Εκκλησίας. Έτσι ο Άγιος Ιωάννης ο Χρυσόστομος στην Β' Ομιλία του υπομνήματός του στον Άγιο Ματθαίο τον Ευαγγελιστή, στο δεύτερο κεφάλαιο, έγραψε:\n«Διά τούτο και ευθέως αυτόν από ταύτης εκάλεσε της προσηγορίας, Ιησούν προσειπών. Το γαρ Ιησούς τούτο όνομα ουκ έστιν Ελληνικόν, αλλά τη Εβραίων φωνή ούτω λέγεται Ιησούς˙ ο εστίν εις την Ελλάδα γλώτταν ερμηνευόμενον, Σωτήρ˙ Σωτήρ δε, από του σώσαι τον λαόν αυτού[xvi]».\nΈτσι στην Παράδοση της Εκκλησίας ο Ιησούς του Ναύη γίνεται πρότυπο του Ιησού, με την ερμηνεία του δικού του ονόματος, και όχι του πατέρα του. Στο τρίτο κεφάλαιο της αυτής Ομιλίας ο Άγιος Ιωάννης ο Χρυσόστομος δίνει την Ορθόδοξη ερμηνεία αυτής της προτύπωσης:\n«Και γαρ Ιησούς ο μετά Μωυσέα εισαγαγών τον λαόν εις την γην της επαγγελίας λέγεται. Είδες τον τύπον; Βλέπε την αλήθειαν. Εκείνος εις την γην της επαγγελίας, ούτος (σ. σ. ο Ιησούς Χριστός) εις τον ουρανόν και τα εν τοις ουρανοίς αγαθά˙ εκείνος μετά το τελευτήσαι Μωυσέα, ούτος μετά το παύσασθαι τον νόμον˙ εκείνος ως δημαγωγός, ούτος ως βασιλεύς[xvii]».\nΑπό τα παραπάνω συμπεραίνεται ότι, η προτύπωση αυτή δεν είναι αστρολογικής φύσεως. Είναι η υπακοή του Ιησού του Ναυή στο σχέδιο του Θεού, που τον καθιστά πρότυπο του Ιησού Χριστού. Από την άλλη, η συνήθεια των αρχαίων λαών της Παλαιστίνης να ονοματίζουν τα παιδιά τους με ονόματα ζώων δεν επιδέχεται, επίσης, αστρολογική ερμηνεία.\nΤην συνήθεια αυτή ερμηνεύει ο αείμνηστος καθηγητής του Πανεπιστημίου Αθηνών Βασίλειος Βέλλας, στο έργο του Εβραϊκή Αρχαιολογία:\n«Η συνήθεια, την οποίαν απαντώμεν εις την αρχαίαν εποχήν, να τίθενται ως κύρια ονόματα ανθρώπων ονόματα ζώων, Kaleb= Κύων, Ραχήλ= αμνάς, Λεία= αγελάς, Δεββώρα= Μέλισσα κλπ....\n...Το δε δεύτερον σημείον προέρχεται εκ της αντιλήψεως, την οποίαν γενικώς οι Σημίται είχον περί του εκ του στόματος εξερχομένου λόγου, τον οποίον εξελάμβανον ως έχοντα πραγματικήν δύναμιν, επιδρώντα απ' ευθείας εις τα αντικείμενα, τα οποία το πρώτον συναντά...\n...Απ' αυτής της αντιλήψεως ορμώμενός τις, δύναται να εννοήση, διατί έθετον ονόματα ζώων. Τούτο έπραττον ίνα τα εκφωνούμενα ονόματα μεταδώσουν εις τους φέροντας αυτά τας καλάς ιδιότητας του ζώου. Επομένως και εν τούτω τω σημείω ουδέν ίχνος τοτεμισμού υπάρχει[xviii]».\nΗ παραπάνω εξήγηση της συνήθειας, την οποία δίνει ο Β. Βέλλας, ανατρέπει αρκούντως τους ισχυρισμούς των Zeitgeis-ών για την αστρολογική ερμηνεία της προτύπωσης του Χριστού, από τον Ιησού του Ναυή. Δεν υπάρχει καμιά σχέση μεταξύ της χρήσης του ονόματος Ναυή, με τον ζώδιο των Ιχθύων.\nΕίδαμε παραπάνω την σχέση αυτής της θεωρίας με την αντίστοιχη μασονική διδασκαλία, στο έργο του μεγαλομασώνου George Oliver. Μπορούμε να την εντοπίσουμε και στο έργο του μασόνου θεωρητικού Albert Churchward, The Origin and Evolution of Religion:\n«Σε αυτή την αστρολογική λατρεία ήταν ο θεός-ψάρι που ήρθε από τον Νότο στον Βορά κατά τον κατακλυσμό, για να φέρει νερό, τροφή και ζωή στην Αίγυπτο ως Σωτήρας της Χώρας από την ξηρασία και τον λοιμό. Ο τύπος του Ώρου ως θεού-ψαριού μεταφέρθηκε σε πολλές χώρες, όπου πήγαν αυτοί οι άνθρωποι και κατέληξε στα χριστιανικά δόγματα ως "Ιχθύς" το ψάρι. Αλλά όπου βρείτε αυτή την απεικόνιση, υπό οποιαδήποτε ορολογία η εικόνα, όλα αυτά αναπαριστούν τον αρχικό Ώρο της αστρολογικής λατρείας[xix]».\nΑυτό που μένει να εξεταστεί είναι αν πραγματικά ο Ιησούς Χριστός εισήγαγε την εποχή των Ιχθύων. Για ν' απαντηθεί αυτό το ερώτημα θα πρέπει πρώτα να ξεκαθαρίσουν οι νεοεποχίτες και να συμφωνήσουν μεταξύ τους για το πότε αυτή ξεκίνησε. Στην ταινία παρουσιάζεται η αρχή της εποχής αυτής το 1 μ.Χ. Είδαμε, όμως, ότι ο Gerald Massey την τοποθετεί στο 255 π.Χ. και η Acharya S δεν διαφωνεί μαζί του[xx]. Πολλές ημερομηνίες, διαφορετικές μεταξύ τους, έχουν προταθεί από τους νεοεποχίτες, εξαρτώμενες από την βούληση του κάθε ψευδο-διδάσκαλου και ψευδο-προφήτη, για την έναρξη της Νέας Εποχής ή για το τέλος του κόσμου. Αν στην δική τους λογική ο Χριστός εισάγει στην εποχή των Ιχθύων, ανεξάρτητα του πότε αυτή ξεκίνησε, στην δική μας κάτι τέτοιο δεν ισχύει.\nΓια μας το μόνο που ισχύει είναι απλή αλήθεια\nΙησούς Χριστός Θεού Υιός Σωτήρ!\n[i] Acharya S, The Christ Conspiracy, p.146\n[ii] Acharya S, The Christ Conspiracy, p.164\n[iii] Acharya S, The Christ Conspiracy, p.360\n[iv] Gerald Massey, Ancient Egypt: The Light of the world, p.737.\n[vi] Gerald Massey, The Historical Jesus and the Mythical Christ, p. 7-8.\n[vii] Gerald Massey, Ancient Egypt: The Light of the world, p.236.\n[viii] FHG, ed. A. F. Didot, Paris 1848, vol.II p.496-7\n[ix] Stephanie Dalley, Myths from Mesopotamia:Creation, the Flood, Gilgamesh and Others, Oxford University Press 1989, p. 182. Επίσης Karel van der Toorn, Bob Becking, Pieter van der Horst, Dictionary of Deities and Demons in the Bible, Leiden 21999, p.73.\n[x] George Oliver, The Symbol of Glory: The Object and End of Masonry, New York 1870, p.221\n[xi] Geraldine Harris and Delia Pemberton, Illustrated Encyclopedia of Ancient Egypt, Peter Bedrick Books, 1999. pp.142-143\n[xii] H. P. Blavatsky, Isis Unveiled, vol. II p. 236.\n[xiii] H. P. Blavatsky, Secret Doctrine, vol. I p. 284.\n[xiv] I. P. Cory, The Ancient Fragments, Oxford 1828, p.9\n[xv] I. P. Cory, The Ancient Fragments, Oxford 1828, p.12.\n[xvi] Αγίου Ιωάννου Χρυσοστόμου, Υπόμνημα εις το Κατά Ματθαίον Ευαγγέλιον (Ομιλίαι Α' - Κ'), στην σειρά Έλληνες Πατέρες της Εκκλησίας, εισαγωγή-μετάφραση-σχόλια υπό Ι. Σακαλή και Ν. Τσίκη, Θεσσαλονίκη 1978, σελ. 58.\n[xvii] Αγίου Ιωάννου Χρυσοστόμου, Υπόμνημα..., σελ. 60.\n[xviii] Βασίλειος Βέλλας, Εβραϊκή Αρχαιολογία, εκδ. Αποστολικής Διακονίας της Ελλάδος, Αθήναι 21984, σελ. 99-100.\n[xix] Albert Churchward, The Origin and Evolution of Religion, Kessinger Publishing 1992, p.162.\n[xx] Acharya S, The Christ Conspiracy, p.164.\nΠηγή : Ιερό Ησυχαστήριο Παντοκράτωρος Μελισσοχωρίου


Κυβερνητικοί κύκλοι απαντούν στον ΣΥΡΙΖΑ για το φορολογικό: Πολίτες, νοικοκυριά, επιχειρήσεις, θα πληρώσουν λιγότερα | ΠΟΛΙΤΙΚΗ | iefimerida.gr\n08|11|2019 | 21:35\nΗ απάντηση κυβερνητικών κύκλων στην ανακοίνωση του Γραφείου Τύπου του ΣΥΡΙΖΑ για το φορολογικό αναφέρει χαρακτηριστικά: «Ο κ. Τσίπρας καλλιεργούσε προεκλογικά τον φόβο ότι αν κερδίσει η ΝΔ θα έρθει η καταστροφή: θα κόψει συντάξεις, επιδόματα και αφορολόγητο. Οι πολίτες είδαν να συμβαίνει το ακριβώς αντίθετο. Τα πράγματα αντί να πηγαίνουν προς το χειρότερο όπως κινδυνολογούσε ο ΣΥΡΙΖΑ, πηγαίνουν συνεχώς προς το καλύτερο. Σήμερα ο ΣΥΡΙΖΑ επιστρέφει στον "τόπο του εγκλήματος". Μιλάει στο όνομα της μεσαίας τάξης, την οποία ο ίδιος εξαθλίωσε με την πολιτική της υπερφορολόγησης και των υπερπλεονασμάτων. Κυβερνώντας με «ταξική μεροληψία», όπως παραδέχθηκε ο υπουργός του κ. Τσακαλώτος, ο οποίος θεωρούσε ως μεσαία τάξη μια τετραμελή οικογένεια με εισόδημα από 12.000 έως 18.000 ευρώ.\nΜε το νέο φορολογικό νομοσχέδιο της κυβέρνησης, για πρώτη φορά τα τελευταία χρόνια, αντί να αυξάνονται οι φόροι μειώνονται. Πολίτες, νοικοκυριά και επιχειρήσεις, θα πληρώσουν λιγότερα. Οι μισθωτοί και συνταξιούχοι της μεσαίας κατηγορίας εισοδήματος θα έχουν μείωση φόρου από 80 έως 200 ευρώ, ενώ οι ελεύθεροι επαγγελματίες θα έχουν μείωση φόρου 1300 ευρώ. Έχει ήδη προηγηθεί η μείωση του ΕΝΦΙΑ, μεσοσταθμικά κατά 22% για το 2019. Και έπεται συνέχεια. Η κυβέρνηση του Κυριάκου Μητσοτάκη με σταθερότητα και συνέπεια υλοποιεί το πρόγραμμά της. Κι αφήνει στον ΣΥΡΙΖΑ τα παραμύθια για δήθεν εγγυοδοτικούς λογαριασμούς που ανακάλυψε μετεκλογικά για να καλύψει τα προεκλογικά του ψέματα και την μετεκλογική του αμηχανία».


Εκτάκτως την Παρασκευή με «ΤΟ ΒΗΜΑ», Αρκάς: Η Κυριακή και οι εργάσιμες, Αρκάς: Ημερολόγιο Τοίχου 2022, BBC History Magazine & BHMAGAZINO | in.gr\nTAGS: αρκάςβήμαΒΗΜΑ ΤΗΣ ΚΥΡΙΑΚΗΣ\n27 Δεκεμβρίου 2021, 14:59\nΕκτάκτως την Παρασκευή με ΤΟ ΒΗΜΑ\nΗ Κυριακή και οι εργάσιμες!\nΓια πρώτη φορά τα πιο εμβληματικά σκίτσα του κορυφαίου έλληνα κομίστα για τις ημέρες της εβδομάδας, σε μία συλλεκτική έκδοση!\nΑυθόρμητο χιούμορ και απολαυστικές ατάκες του μοναδικού Αρκά!\nΥποδεχτείτε τη νέα χρονιά με σπαρταριστό γέλιο, που τόσο έχουμε ανάγκη!\nΤο αυθεντικό χιούμορ είναι πιο σπάνιο από όσο θέλουμε να πιστεύουμε. Το δημιουργικό χιούμορ, εκείνο δηλαδή που λαμβάνει και καλλιτεχνική μορφή, αναγνωρίσιμη και δημοφιλή, είναι ακόμη σπανιότερο. Αυτό ακριβώς το πολυδιάστατο πράγμα ενσαρκώνει ο Αρκάς τα τελευταία σαράντα χρόνια.\nΓέλιο και προβληματισμός γεννιούνται αδιαχώριστα και εκρηκτικά μέσα από το χιούμορ του Αρκά, αυτό το πολύτροπο, ανελέητο, δηκτικό και πνευματώδες χιούμορ. Κανένας άλλος δεν μας επιτρέπει, όπως ο Αρκάς, να ξεκαρδιστούμε τόσο απελευθερωτικά με τα ανθρώπινα, από την ανοησία και την αυταρέσκεια μέχρι την απελπισία και τον θάνατο. Το χιούμορ του Αρκά μπορεί να εκκινεί από το καθημερινό, το τετριμμένο και μπορεί να αγγίξει το υπαρξιακό, το μεταφυσικό. Ο Αρκάς είναι, αναμφίβολα, μια μοναδική περίπτωση για τα ελληνικά δεδομένα. Η διάρκειά του και η εμπιστοσύνη που επιδεικνύουν προς το (αφανές) πρόσωπό του διαφορετικές γενιές επιβεβαιώνει του λόγου το ασφαλές. Ας θυμηθούμε, τέλος, τι έχει πει η ποιήτρια Κική Δημουλά για τον Αρκά, ότι «μάς βοηθάει να ανοίγουμε και να κλείνουμε το πικρό τετράδιο της μέρας με την άλλη όψη του δραματικού: το υπέροχα κωμικό».\nΤο μεγάλο συλλεκτικό ημερολόγιο τοίχου με τις περιπέτειες του απολαυστικού Θανασάκη, εξαντλήθηκε και επανακυκλοφορεί!\nΟ Αρκάς σας εύχεται\nΕυτυχιθμένο το 2022!\nΟι σπαρταριστοί διάλογοι με τη μαμά του και τους φίλους του, αλλά και ο μεγάλος του έρωτας για τη Σίσσυ!\nΑυθεντικό χιούμορ και απολαυστικές ατάκες από τον φοβερό πιτσιρικά με τη θεληματική φράντζα.\nΑφεθείτε στην παιδική αθωότητα, που τόσο έχουμε ανάγκη!\nΟ Θανασάκης ή Σάκης ή «Αθανάθιοθ», όπως λέει ο ίδιος το όνομά του, επειδή δεν μπορεί να πει το σίγμα, ανήκει στις πρόσφατες δημιουργίες του κορυφαίου έλληνα κομίστα. Συνιστά μια δική του σπουδή πάνω στην παιδική αθωότητα, που, μοιραία, όλοι χάνουμε και στην οποία, ευτυχώς, συχνά επανερχόμαστε. Ο Θανασάκης, αυτός ο φοβερός πιτσιρικάς με τη θεληματική φράντζα, ικανός για τον πλέον συντριπτικό κυνισμό αλλά και την πιο γλυκιά τρυφερότητα, είναι η επιτομή εκείνου του μικρού και του τρελού από το οποίο, κατά το κοινώς λεγόμενο, μαθαίνουμε την αλήθεια. Ο Θανασάκης, αφελής και δηκτικός, ένα αυθόρμητο παιδί, αυτό το απίθανο ζιζάνιο, αυτός ο γκρινιάρης αισθηματίας, πρωταγωνιστεί στην προσφορά του «Βήματος». Οι αναγνώστες παρακολουθούν τις περιπέτειές του κατά το 2022, ημερολογιακά, μήνα τον μήνα.\nΟ Θανασάκης είναι απολαυστικός και έχει μέλλον μπροστά του!\nΑϊνστάιν: Πώς σώθηκε από το μένος των Ναζί.\nΛουδοβίκος ο 14ος:Η ιστορία του παγκόσμιου μονάρχη.\nΤο Αφγανιστάν σε κρίση: Μία ιστορική ματιά.\nΚόσμος Δωρεάν θα δοθούν 400 εκατομμύρια μάσκες Ν95 σε πολίτες στις ΗΠΑ 2 λεπτά πριν\nΕλλάδα Εμβολιασμός παιδιών: Άνοιξαν εμβολιαστικές γραμμές σε 26 νησιά της χώρας 3 λεπτά πριν\nΕλλάδα Τα ελληνικά Rafale «έσκισαν» τον ουρανό της Αττικής – Το μήνυμα του πιλότου 9 λεπτά πριν\nAgro-in Αμπελουργοί – Το αυξημένο κόστος παραγωγής φέρνει μηδενικό εισόδημα 10 λεπτά πριν\nΕλλάδα Στην Κάλυμνο πωλείται το ακριβότερο ψωμί πανελλαδικά 10 λεπτά πριν\nΠολιτισμός Έκθεση με αδημοσίευτες φωτογραφίες από την τελευταία ανολοκλήρωτη ταινία του Θόδωρου Αγγελόπουλου 15 λεπτά πριν\nΚοινοποίηση: Εκτάκτως την Παρασκευή με «ΤΟ ΒΗΜΑ», Αρκάς: Η Κυριακή και οι εργάσιμες, Αρκάς: Ημερολόγιο Τοίχου 2022, BBC History Magazine & BHMAGAZINO


Ναύπλιο | Alice House\nΤο Ναύπλιο είναι πόλη της Πελοποννήσου, πρωτεύουσα του Νομού Αργολίδας και ο κυριότερος λιμένας της ανατολικής Πελοποννήσου. Σύμφωνα με την απογραφή του 2011 είχε 14.203 κατοίκους. Είναι γνωστό για το Μπούρτζι, μικρό φρούριο χτισμένο σε νησίδα μέσα στο λιμάνι, για το Παλαμήδι, ενετικό φρούριο που δεσπόζει στην πόλη, για την Ακροναυπλία (τουρκ. Ιτς-Καλέ), έτερο φρούριο ενετικό, επί της ομώνυμης χερσονησίδας, καθώς και ως τόπος δολοφονίας του Ιωάννη Καποδίστρια.\n«Το Ναύπλιο υπήρξε πρωτεύουσα του ελληνικού κράτους κατά την περίοδο 1828 – 1833. Έχει χαρακτηριστεί παραδοσιακός οικισμός.»\nΚατά την αρχαιότητα, στη θέση του Ναυπλίου υπήρχε η πόλη Ναυπλία. Σύμφωνα με τη μυθολογία οικιστής της ήταν ο Ναύπλιος, γιος του Ποσειδώνα και της Αμυμώνης, ενώ ο πέμπτος επίγονός συμμετείχε στην Αργοναυτική Εκστρατεία. Η Ναυπλία ήταν αυτόνομη πόλη μέχρι τον 7ο αιώνα π.Χ., όταν κατακτήθηκε από το κοντινό Άργος, με βασιλιά τον Δαμοκράτιδα, όταν η Ναυπλία συμμάχησε με τους Σπαρτιάτες πριν το τέλος του δεύτερου μεσσηνιακού πολέμου, όπως αναφέρει ο Παυσανίας. Στη συνέχεια έγινε επίνειο του Άργους, αλλά έχασε τη σημασία της και όταν την επισκέφτηκε ο Παυσανίας τον 2ο αιώνα μ.Χ. ήταν ερειπωμένη.\nΚατά τη διάρκεια της επανάστασης του 1821, η πρώτη πολιορκία του Ναυπλίου έλαβε χώρα από τις 4-10 Απριλίου 1821, δια ξηράς και θαλάσσης. Ακολούθησε άλλη μια η οποία χαλάρωσε από τον Κεχαγιά μπέι και μια υπό τον Νικήτα Σταματελόπουλο. Παράλληλα δύο αγγλικά πλοία παρείχαν προμήθειες στους πολιορκούμενους. Στις 30 Νοεμβρίου 1822, οι Έλληνες κατάφεραν να εισβάλλουν κρυφά στο Παλαμήδι μέσα στη νύχτα υπό την αρχηγία του Στάικου Σταϊκόπουλου και τελικά, τις 3 Δεκεμβρίου 1822, η φρουρά παραδόθηκε. Στις 18 Ιανουαρίου 1823, το Ναύπλιο ορίστηκε έδρα της κυβερνήσεως, η οποία εγκαταστάθηκε εκεί τον Ιούνιο του 1824, και τις 4 Μαΐου 1827, με απόφαση της γ΄Εθνοσυνέλευσης, «καθέδρα» της κυβέρνησης. Ο Ιωάννης Καποδίστριας αποβιβάστηκε στο Ναύπλιο τις 8 Ιανουαρίου 1828.\nΤο Ναύπλιο ξανασχεδιάστηκε, σε πολεοδομικό σχέδιο Σταμάτη Βούλγαρη, ο οποίος είχε έρθει μαζί με τον Καποδίστρια, το οποίο χρησιμοποιούσε ορθογωνικό σχέδιο, με πλατείες και ευθύγραμμους δρόμους. Πολλά οθωμανικά κτίρια, όπως τα χαμάμ και τα σαχνισιά, ή γκρεμίστηκαν ή άλλαξαν χρήση. Στο Ναύπλιο ιδρύθηκε το πρώτο αλληλοδιδακτικό σχολείο στην Ελλάδα.\nΟ Ιωάννης Καποδίστριας δολοφονήθηκε τις 9 Οκτωβρίου 1831 από μέλη της οικογένειας Μαυρομιχάλη μπροστά στην εκκλησία του Αγίου Σπυρίδωνα στο Ναύπλιο. Με τη μεταφορά της πρωτεύουσας το 1834 στην Αθήνα, το Ναύπλιο μετατρέπεται σε μια τυπική επαρχιακή πόλη. Τα δυο μεγάλα κάστρα του Ναυπλίου (το Παλαμήδι και η Ακροναυπλία) είναι κτισμένα σε δυο διαδοχικούς λόφους που ο διαχωρισμός τους οφείλεται καθαρά σε τεκτονικά αίτια.


ΤΟ ΤΡΑΓΟΥΔΙ ΤΩΝ ΝΙΜΠΕΛΟΥΓΚΕΝ - DAS NIBELUNGENLIED - Βιβλιοπωλεία Εκδόσεις Μαλλιάρης Παιδεία, 978-960-267-270-9, 9789602672709, 9602672706, 978-960-267-270-9, 9789602672709\nΤΟ ΤΡΑΓΟΥΔΙ ΤΩΝ ΝΙΜΠΕΛΟΥΓΚΕΝ - DAS NIBELUNGENLIED\nΣτην Παγκόσμια Γραμματεία, σύμφωνα με τις ως τώρα ενδείξεις, υπάρχουν αρκετά αξιόλογα έπη - δυστυχώς όμως όχι ολοκληρωμένα, αλλά κυριολεκτικά κατακρεουργημένα από τον χρόνο. Σαν "ολοκληρωμένο" έπος νοείται, εκείνο που έχει εσωτερική συνοχή, συνεπή κανονική αφήγηση -με αρχή, μέση και τέλος- και βέβαια όλα τα στοιχεία μιας διηγηματικής περιπέτειας. Το πρώτο από αυτά είναι το ασσυροβαβυλωνιακό έπος "Γκιλγκαμές", όχι εντούτοις πλήρως ολοκληρωμένο (4000 π.Χ. περίπου). Επόμενο και σε περίοπτη πρώτη θέση είναι τα δικά μας ομηρικά έπη. Στον Ευρωπαϊκό χώρο έχουμε σε πρώτη θέση το (ανά χείρας) γερμανικό έπος "Το τραγούδι των Νιγκελούγκεν" και μετά αρκετά αξιόλογα έχουμε το ισπανικό Ελ Σιντ και το φιλανδικό Καλεβάλα.\nΤο πρώτο απέχει (το τραγούδι...) πολύ από τα δύο επόμενα με εκτεταμένη αφήγηση, δεμένη περιπετειακή μορφή, και τέλεια εσωτερική συνοχή. Τοποθετείται στην πρώιμη μεσαιωνική εποχή, καταγράφτηκε εν τούτοις γύρω στο 1200 μ.Χ.\nΑφηγείται ποικίλες περιπέτειες και συγκρούσεις, των διαφόρων γερμανικών και άλλων συγγενικών φυλών, σχεδόν πάντα όμως χωρίς ιστορική (χρονική) συνέπεια. Ζίγκφριντ, Χάγκεν, Μπρούνχιλντ και Κρίμχιλντ είναι μερικά από τα δεσπόζοντα γερμανικά πρόσωπα Αττίλας (Ετζελ στο κείμενο) αλλά ακόμα και μια βυζαντινή πριγκίπισσα, η Χέλχε (Ελένη κατά πάσα πιθανότητα) και άλλοι , είναι οι "ξένοι". Ιστορικά η Χέλχε παντρεύτηκε τον Ετζελ , όταν αυτός έφτασε στα βόρεια σύνορα του Βυζαντίου.\nΤέλος υπάρχουν 10 πλήρης διασωθείσες αντιγραφές και 20 μισοκατεστραμένες. Εμείς εδώ για τη μετάφραση μας χρησιμοποιήσαμε την καταγραφή του Ζίμροκ (1827), όπως αυτή βελτιώθηκε το 1895 από τον Ρόζενχάγκεν και τούτο διότι θεωρείται η "αμαξοστοιχία" για όλες τις μετέπειτα αναλύσεις, πραγματείες και αντιγραφές του έπους. Ακολουθήσαμε φυσικά το πρωτότυπο στην μετάφρασή μας.


Το νέο λογότυπο της Renault\nΠρώτη καταχώρηση: Τετάρτη, 24 Μαρτίου 2021, 17:05\nΤο γεωμετρικό σχήμα του διαμαντιού ενσαρκώνει τις αξίες της γαλλικής μάρκας από το 1925. Το σήμα της Renault είναι ένα από τα πιο αναγνωρίσιμα στον χώρο της αυτοκινητοβιομηχανίας.\nΌπως τα μοντέλα, έτσι και το λογότυπο του κατασκευαστή, αναβαθμίστηκε, έγινε πιο μοντέρνο και πιο ζωηρό. Στόχος είναι να κινηθεί παράλληλα με τις σύγχρονες εξελίξεις και να καταστήσει τη Renault μία πιο «ανοιχτή» φίρμα που δημιουργεί ανθρώπινες αξίες, όπως δήλωσε χαρακτηριστικά ο Gilles Vidal, διευθυντής σχεδιασμού της εταιρείας.\nΤο νέο έμβλημα έκανε πρεμιέρα στο πρωτότυπο Renault 5. Από το 1925, οπότε ιδρύθηκε η Renault, το σχήμα του διαμαντιού έχει ανασχεδιαστεί 8 φορές. Η τελευταία εκδοχή του είναι η ένατη. Αυτό αποδεικνύει το ενδιαφέρον της μάρκας να εξελίσσεται και να προσαρμόζεται στην εποχή που διανύει.\n«Σε αρμονία με τις τάσεις της εποχής και απόλυτα μοντέρνο, το ανασχεδιασμένο διαμάντι αποτελεί την Σύγχρονο, απλό και αναγνωρίσιμο το νέο σήμααπόλυτη ενσάρκωση της νέας εποχής στην οποία έχει εισέλθει η Renault. Το ενσωματώσαμε για πρώτη φορά στο σύγχρονο Renault 5. Αυτό λειτούργησε για εμάς ως ένα πρώτης τάξεως πεδίο δοκιμής. Βλέποντας τον ενθουσιασμό και τα πολύ θετικά σχόλια που αποσπάσαμε, αποφασίσαμε να το λανσάρουμε», ανέφερε ο Vidal.\nΤο νέο σήμα είναι πιο λιτό και μεστό, αποκτώντας μια πραγματικά διαχρονική υπογραφή, χωρίς φιοριτούρες και χρώματα, με σύγχρονη θεώρηση στις γραμμές του. Σχεδιάστηκε για να αποτυπώνει μια συνεχή κίνηση, χωρίς ίχνος γραφιστικής λογοτύπησης. Η επίπεδη φύση του, διευκολύνει τη χρήση σε digital και video υλικά, αλλά και πάνω στα σύγχρονα αυτοκίνητα της γκάμας.\nΤο λογότυπο θα τοποθετηθεί μέχρι το 2024 σε όλα τα οχήματα της Renault, ξεκινώντας από τα νέα μοντέλα που θα εμφανιστούν την επόμενη χρονιά.\nΤελευταία ενημέρωση: Τετάρτη, 24 Μαρτίου 2021, 17:05


megalo-limani.blogspot.com: "Έφυγε" ένα κομμάτι της Ιστορίας του Πειραιά...!\nΜόνο θλίψη μπορεί να μας προκαλεί η είδηση ότι ο τέως Δήμαρχος Πειραιά Γιάννης Παπασπύρου δεν είναι πια κοντά μας .\n"Έφυγε" χτες το απόγευμα από την ζωή για την "γειτονιά των αγγέλων" ένα κομμάτι της Ιστορίας του Πειραιά μας, αφήνοντας πίσω του τεράστιο κενό αλλά και περγαμηνές Δημοκρατίας και Ανθρωπιάς.\nΟ Γιάννης Παπασπύρου όπως πολύ καλά ξέρουμε όλοι υπήρξε βουλευτής του ΠΑ.ΣΟ.Κ στην Α' Περιφέρεια Πειραιά και Νήσων (1964) , είχε διατελέσει Υπουργός επί κυβερνήσεων Α. Παπανδρέου(1981) και φυσικά πάνω απ' όλα για εμάς τους εργαζόμενους αλλά και για τους Πειραιώτες είχε εκλεγεί Δήμαρχος Πειραιά (1983) αφήνοντας φεύγοντας έργο τόσο στον Πειραιά όσο και στους εργαζόμενους.\nΤο Σωματείο μας είχε την μεγάλη τιμή να τον τιμήσει το 2009 αναγνωρίζοντας τους αγώνες του για την Δημοκρατία αλλά πολύ περισσότερο για την προσφορά του κοινωνικού έργου του.\nΛίγα λόγια για τον "Μπάρμπα Γιάννη" όλων μας...\nΓεννήθηκε στον Πειραιά τον Οκτώβριο του 1922. ΄Μετά τις σπουδές του στην Ανωτάτη Σχολή Εμπορικών Επιστημών ασχολήθηκε από πολύ νωρίς και έντονα με την πολιτική. Στην αρχή συμμετείχε στο αντιδικτατορικό μαθητικό κίνημα κατά της 4ης Αυγούστου. Στη διάρκεια της κατοχής ανέλαβε Πρόεδρος της "Πανσπουδαστικής Αθηνών" όπου στη δράση του εκείνη διώχτηκε.\nΜετά τη μεταπολίτευση ο Γιάννης Παπασπύρου υπήρξε από τα ιδρυτικά μέλη του ΠΑΣΟΚ. Το 1974 εκλέχθηκε Βουλευτής Α' Περιφέρειας Πειραιώς με το ΠΑΣΟΚ, του οποίου κατά τη δεύτερη βουλευτική επανεκλογή του (1977) εκλέχθηκε και μέλος του Εκτελεστικού Γραφείου. Στις δημοτικές εκλογές του 1982 αναδείχθηκε δήμαρχος του Πειραιά όπου και διετέλεσε μέχρι το 1986.\nΑς είναι ελαφρύ το χώμα που θα τον "σκεπάσει"....\nΑναρτηθηκε απο Το Μεγάλο Λιμάνι στις 7:24 π.μ.\nΗ Εκτελεστική Επιτροπή της Π.Ο.Ε.-Ο.Τ.Α. εκφράζει τη στήριξη και αλληλεγγύη της στα συνδικαλιστικά στελέχη της Α.Δ.Ε.Δ.Υ., της Π.Ο.Ε.-Ο....


Ο Τσιόδρας στο γηροκομείο στη Νέα Μάκρη – Δεν βρέθηκαν νέα κρούσματα - ΘΕΜΑ...ΥΓΕΙΑΣ\nHome / ΕΙΔΗΣΕΙΣ / Ο Τσιόδρας στο γηροκομείο στη Νέα Μάκρη – Δεν βρέθηκαν νέα κρούσματα\nΜε τη μάσκα του στο πρόσωπο, ο Σωτήρης Τσιόδρας βρέθηκε λίγο πριν από το μεσημέρι της Δευτέρας (13.04.2020) στο γηροκομείο στη Νέα Μάκρη όπου εντοπίστηκαν 13 κρούσματα κορονοϊού.\nΟ Σωτήρης Τσιόδρας βρέθηκε στη Νέα Μάκρη προκειμένου να μιλήσει με τους ανθρώπους του ΕΟΔΥ που έκαναν τους ελέγχους αλλά και τους ανθρώπους του οίκου ευγηρίας.\nΜετά το πρώτο κρούσμα κορονοϊού που εντοπίστηκε στο γηροκομείο, σήμανε συναγερμός και κλιμάκιο του ΕΟΔΥ βρέθηκε στο Ζούμπερι Νέας Μάκρης και στο γηροκομείο και πήρε δείγματα ρινοφαρυγγικού επιχρίσματος από τους ηλικιωμένους και τους εργαζόμενους.\nΕκτός από το πρώτο κρούσματα, επιβεβαιώθηκαν, το βράδυ της Κυριακής, άλλα 12 κρούσματα. Τα δυο ανήκαν σε εργαζόμενους στο γηροκομείο και τα 10 σε ηλικιωμένους. Από τα δείγματα που ελέγχθηκαν στη συνέχεια και τα αποτελέσματά τους βγήκαν το πρωί της Δευτέρας, δεν προέκυψαν νέα θετικά κρούσματα κορονοϊού.\nΟι δέκα ηλικιωμένοι, στην πλειοψηφία τους γυναίκες ανάμεσά τους και μια 101 ετών, έχουν μεταφερθεί στο νοσοκομείο “Σωτηρία”, το οποίο είναι νοσοκομείο αναφοράς για τον κορονοϊό.\nΓηροκομείο σε καραντίνα


Jean Patou Joy Eau de Parfum για γυναίκες | Parfimo.gr\nΕΠΙΣΤΡΟΦΗ ΣΤΗΝ ΛΙΣΤΑΑΡΩΜΑΤΑEau de ParfumJean PatouJean Patou JoyJean Patou Joy Eau de Parfum για γυναίκες\nιλάνγκ- ιλάνγκ, βουλγαρικό τριαντάφυλλο, τουμπερόζα\nγιασεμί, τριαντάφυλλο Μαΐου\nJean Patou JoyEau de Parfum για γυναίκες\nΔείτε περισσότερα: Eau de Parfum Jean Patou Jean Patou Joy\nΟ Jean Patou ξεκίνησε την καριέρα του το 1912 με ραπτική όταν άνοιξε το δικό του μικρό στούντιο. Μετά τον πόλεμο, όπου πέρασε στο στρατό, άνοιξε εκ νέου την επιχείρησή του και έγινε γνωστός με διάφορες επαναστατικές ενέργειες για την εποχή του: για παράδειγμα, επεκτείνει τη φούστα των γυναικών. Ο Jean Patou θεωρείται εφευρέτης του ελαστικού μαγιό και φούστες για τένις. Στη συνέχεια παρουσίασε το πρώτο αντιηλιακό λάδι και μετά τη συντριβή της χρηματιστηριακής αγοράς, οι γυναίκες έπαψαν να ενδιαφέρονται για την πολυτελή μόδα. Τα αρώματα Jean Patou είναι κομψά και εκλεπτυσμένα. Το Jean Patou Joy είναι ένα άρωμα γιασεμιού, το οποίο είναι ένα από τα πιο ακριβά στον κόσμο λόγω των χρησιμοποιούμενων αποσταγμάτων.\nΠαρόμοια προϊόντα Παρόμοια με Jean Patou Joy\nΣας αρέσει η μυρωδιά τηςJean Patou Joy? Σας προσφέρουμε τα ακόλουθα αρώματα, τα οποία μοιάζουν πολύ με τη μυρωδιά του αρώματος Jean Patou Joy και μπορεί να σας αρέσουν. Δοκιμάστε τα!\nΑξιολογημένο προϊόν Eau de Parfum 75 ml TESTER Eau de Parfum 30 ml


ταξίδι τσεχία | Beauty Stars\nTag Archives: ταξίδι τσεχία\nBeautyStars November 23, 2015\tLeave a comment 1,735 Views\nBeautyStars November 22, 2015\tLeave a comment 1,545 Views\nΤι να πρωτοσχολιάσει κανείς για το Cesky Krumlov. Μοναδικό μέρος με εξαιρετική αισθητική και όμορφα μαγαζιά. Ένα από τα διαμάντια της τσέχικης κληρονομιάς. Η μεσαιωνική πόλη του Τσέσκυ Κρούμλοβ βρίσκεται 170 χλμ νότια της Πράγας και πάρα πολύ κοντά στην Αυστρία. Το 1992 ανακηρύχτηκε ως ένα από τα μνημεία παγκόσμιας πολιτιστικής κληρονομιάς της UNESCO. Παραόλα αυτά κινδυνεύει να χάσει τον “τίτλο” καθώς έχουν προσθέσει σε ...\nBeautyStars November 21, 2015\tLeave a comment 1,790 Views\nΒραδινή έξοδος στο The SPIDER tavern | Πράγα, Τσεχία\nBeautyStars November 20, 2015\tLeave a comment 1,952 Views\nΒραδινή έξοδος στο The SPIDER tavern Μια από τις πιο σούπερ εξόδους μας στην Πράγα ήταν η βραδινή. Εκείνη της δεύτερης βραδιάς που πήγαμε σε ένα καταπληκτικό εστιατόριο το οποίο προσφέρει και θέαμα. Χορεύτριες, ξιφομάχους και πειρατές. Ωραίο παραδοσιακό φαγητό και πολύ ενδιαφέρον χώρος συνθέτουν το τέλειο σκηνικό για να λατρέψεις αυτό το μέρος. Βρες την ταβέρνα εδώ. Η ταβέρνα Spider ...\nΤα απόλυτα street food της Πράγας\nBeautyStars November 19, 2015\tLeave a comment 2,783 Views\nΗ Πράγα είναι μια πόλη τόσο ενδιαφέρουσα που δύσκολα θα μπορούσε να μην έχει καλό φαγητό. Άλλωστε όλες οι ενδιαφέρουσες πόλεις (βλέπε Θεσσαλονίκη) έχουν καλό φαγητό. Έτσι λοιπόν εκτός από το φαγητό γενικώς, σε τέτοιες πόλεις θα βρεις και πολύ ενδιαφέρον street food το οποίο σου προτείνω να δοκιμάσεις. Το απόλυτο street food της πόλης είναι αυτό το γλυκό ζυμαράκι με το ...\nBeautyStars November 18, 2015\tLeave a comment 1,643 Views\nΗ “πρώτη Πράγα” που γνώρισα ήταν η βραδινή. Φτάσαμε αργά στην πόλη και αυτό μας έκανε να γνωρίσουμε την πανέμορφη τσέχικη πόλη κατά την βραδινή ώρα. Τα φώτα της ήταν μαγικά και αυτό το διακριτικό φως που φώτιζε τα αξιοθέατα σε άφηνε με μια γλυκιά αίσθηση. Το ταξίδι αυτό είχε ξεκινήσει φανταστικά και το ήξερα πως θα είναι ένα από ...\nΠράγα: Ο λόγος για να λατρέψεις την Τσεχία\nBeautyStars November 17, 2015\tLeave a comment 3,595 Views\nΕπιτέλους επισκέφθηκα την 13η χώρα! Έμελλε να είναι η Τσεχία και συγκεκριμένα η πόλη της Πράγας. Πολύ ενδιαφέρουσα χώρα που ήθελα σίγουρα να επισκεφθώ. Με αυτό το ταξίδι πλέον οι πόλεις που έχω επισκεφθεί ξεπερνούν τις 70 και όλο το travel thing αρχίζει και παίρνει τις διαστάσεις που ονειρευόμουν από μικρό κορίτσι. Βλέπεις το ταξίδι δεν είναι ένα όνειρο που ...


Avene Fluide Mineral SPF50+ Αντιηλιακό Προσώπου για το Ευαίσθητο μη Ανεκτικό Δέρμα 40ml | pharmcare.gr\nΚωδικός Προϊόντος: 3282770075687\nτο avene fluide mineral είναι ένα αντιηλιακό προσώπου για ευαίσθητα μη ανεκτικά δέρματα χωρίς χημικά φίλτρα.\nΗ σύνθεσή του περιέχει ορυκτά φίλτρα τα οποία παρέχουν προστασία έναντι στις UVA και UVB ακτινοβολίες.\nTo προ-τοκοφερύλιο, πρόδρομη ουσία της βιταμίνης Ε, προσφέρει αντιοξειδωτική προστασία ενάντια στις ελεύθερες ρίζες και το οξειδωτικό stress.\nΈχει πλούσια και κρεμώδη υφή και είναι κατάλληλο για ευαίσθητα και ξηρά δέρματα.\nPubex Gel Εντομοκτόνο σε μορφή Gel για την καταπολέμηση κατσαρίδας 10gr


Η Frau Έμιλι πάνω και από το υπουργικό!\nΒρισκεστε εδω : ΑΡΧΙΚΗ ΔΗΜΟΣΙΕΥΣΕΙΣ ΠΟΛΙΤΙΚΗ Η Frau Έμιλι πάνω και από το υπουργικό!\nΜάλιστα, για να έχει πλήρη εικόνα της επικυριαρχίας της, συναντήθηκε και με τον σύμβουλο του κ. Σαμαρά Σταύρο Παπασταύρου, ο οποίος, ως ...ισότιμός της, ανέλαβε να της δώσει τον «φάκελο» με τις εκκρεμότητες που πρέπει να προχωρήσουν. Όπως διαπιστώθηκε, το γερμανικό ενδιαφέρον εστιάζεται σε τουλάχιστον 10 τομείς της παραγωγής και της εκπαίδευσης . Οι Γερμανοί μπάστακες θα «εποπτεύουν», όπως συμφωνήθηκε μεταξύ των κυβερνητικών εταίρων και της εντεταλμένης της Γερμανίδας καγκελαρίου Ανγκελα Μέρκελ, με πρόσχημα την επιτάχυνση των μεταρρυθμίσεων και την προώθηση αναπτυξιακών προγραμμάτων για την ανάπτυξη της ελληνικής οικονομίας.\n- προώθηση προγραμμάτων σχετικών με τις ανανεώσιμες πηγές ενέργειας.


Καταγγειλτε blog: Εξαγνισμός της Μήτρας\nΕξαγνισμός της Μήτρας\nΤο θηλυκό πνεύμα είναι ένας φάρος Φωτός για ολόκληρη την ύπαρξη. Εδώ και αιώνες όμως δέχεται κακοποίηση. Τόσο ώστε ξέχασε τον εαυτό του και τη δύναμη που κατείχε. Καθώς περνούσαν τα χρόνια ήρθε ο Φεμινισμός, που όμως το θηλυκό είχε τόσο τοξινωθεί από τη χρόνια δηλητηρίαση που είχε δεχτεί μέσα από την καταπίεση και την υποτίμησή του. Είχε τόσο αλλοτριωθεί που εν τέλει δεν ήταν τίποτε άλλο από την απομίμηση της αρσενικής ενέργειας. Το αρσενικό αργά και σταθερά, τα είχε καταφέρει. Είχε ακρωτηριάσει το θηλυκό πνεύμα. Τόσο που η γυναίκα ξέχασε ότι η βασική της δύναμη είναι η συνένωση.\nΕκεί που το αρσενικό έφερνε τη διάσπαση το θηλυκό ένωνε.\nΕκεί που το αρσενικό άνοιγε δρόμους με πόλεμο, το θηλυκό έφερνε θεραπεία και ειρήνη.\nΕκεί που το αρσενικό ισοπέδωνε, το θηλυκό κένταγε πάλι τη ζωή.\nΤο αρσενικό είναι ο θάνατος, το θηλυκό η γέννηση.\nΕνέργειες τόσο απαραίτητες, και οι δύο, που δεν μπορούν να υπάρξουν ξεχωριστά. Το θέμα δεν ξεκινά από την διαφορετικότητα των ποιοτήτων τους. Κάθε άλλο. Ξεκινά από όταν το αρσενικό έπαψε να αποδέχεται τη θηλυκή ποιότητα και την ονόμασε μοιαρή, βρώμικη, ακατάλληλη. Έπαψε να την αναγνωρίζει ως κομμάτι του, ακόμα και ως κομμάτι της κοινωνίας. Έγινε απλά μία δούλη των κοινωνικών δεδομένων της κάθε εποχής. Οπότε το αρσενικό μακριά από τη θαλπωρή του θηλυκού, σκλήρυνε ακόμα περισσότερο, έγινε μεγαλύτερο ενεργειακά αλλά αδιαπραγμάτευτο και αδυσώπητο.\nΑπό την άλλη το θηλυκό μίκρυνε όλο και περισσότερο, δεν είχε που να στραφεί. Είχε πιά πιστέψει ότι δεν είναι άξια. Της το έλεγε η θρησκεία, η κοινωνία, η ίδια η ζωή, που δεν της άφηνε κανένα χώρο για εξέλιξη. Η δύναμη που είχε στη μήτρα της, που ήταν ικανή να κινήσει βουνά, να συνδεθεί με το σύμπαν, να αφουγκραστεί τους ρυθμούς της δημιουργίας, δεν ήταν τίποτε άλλο πιά από ένα ασκί για τη γονιμοποίηση του αρσενικού. Έτσι ξέχασε και ξεχάστηκε ως ιερό θηλυκό.\nΌταν λοιπόν ήρθε η ώρα το θηλυκό να σταθεί στα πόδια του, όπως είπα και πριν, ήταν απλά η αρσενική ενέργεια σε θηλυκό σώμα. Μην έχοντας μνήμη για τη δική της δύναμη, μιμήθηκε την αρσενική, υιοθετώντας τους τρόπους και τις συμπεριφορές του. Φανταστείτε τώρα τη δύναμη της αντοχής που έχει το θηλυκό με την ισχύ του αρσενικού. Να εξηγήσω τι εννοώ. Το αρσενικό έχοντας πιο δραστική και βίαια ενέργεια, του δόθηκαν ισχυρά αλλά μικρότερα αποθέματα. Ενώ το θηλυκό που είχε πιο πράα και μαλακή ενέργεια, αλλά έπρεπε να στηρίζει, του δόθηκε μεγαλύτερο απόθεμα ενέργεια για να ανταπεξέρχεται σε μεγαλύτερο χρονικό διάστημα. Έτσι το θηλυκό όταν δυνάμωσε ξανά, έγινε ακόμα πιο σκληρό από αρσενικό. Γιατί είχε πλέον και ισχύ και αντοχή. Εδώ το θηλυκό βίωνε τη μεγαλύτερη πλεκτάνη, η οποία είχε η ίδια ακούσια υφάνει για τον εαυτό της.\nΣε αυτή τη νέα εποχή το θηλυκό καλείται να βρει το δρόμο του. Να αποφασίσει μεταξύ της μεταξένιας μπούκλας και της ουσίας της ζωής του. Και δεν έχω κανένα θέμα με τη μεταξένια μπούκλα αν δεν είναι πρωταρχική αναζήτηση, να γίνει το κάλλος του θηλυκού ένα ακόμα εμπορεύσιμο υλικό προς πώληση στο αρσενικό. Χρειάζεται να αντικρύσει τους ρόλους της, να τους αγκαλιάσει. Να αγαπήσει την πολεμίστρια, τη μάνα, την εξερευνήτρια, τη γυναίκα γενικά. Γιατί είναι όλα αυτά μαζί και όσο τεμαχίζει τον εαυτό της δεν θα μπορέσει να βρει αγαλλίαση.\nΤο θηλυκό είναι πολύπλευρο, αναπάντεχα πλήρες μες στον εαυτό του. Για αυτό κιόλας μπορεί να δίνει. Για αυτό μπορεί να γίνει μάνα, γιατί μπορεί να μοιραστεί τη ζωή της με ένα παιδί, με μία ιδέα, με ένα όραμα και να το τρέφει αβίαστα μέσα από την πεμπτουσία της. Ήρθε η ώρα για τη γυναίκα να θυμηθεί, ότι μέσα από τη συνένωση με τον εαυτό της αλλά και με ομάδες γυναικών βρίσκει την ισορροπία. Γιατί κάθε ένα θηλυκό εκεί έξω, είναι ένα κομμάτι από τους δικούς της ρόλους, είτε της αρέσουν είτε όχι. Χρειάζεται ουσιαστικά να μάθει τον εαυτό της και το θηλυκό γενικά. Να μην προδίδει τη γυναίκα μέσα της και γύρω της. Δεν έχει δικαιολογία να φλερτάρει με έναν παντρεμένο άντρα. Αν ο ίδιος δεν είναι ικανός να πάρει την ευθύνη της συναισθηματικής του ζωής, εσύ γιατί κακοποιείς εσένα και μια άλλη γυναίκα;\nΓίνε η γυναίκα που σέβεσαι.\nΓίνε η γυναίκα που υπερασπίζεται τον εαυτό της και το κάθε άλλο θηλυκό.\nΓίνε η γυναίκα που πλάθει όραμα, ζωή, κοινωνία, γένος.\nShakila Ιωάννα Μπράτη | © TherapyWave.eu\nΚαθαρισμός με ειδικό θυμίαμα μπαχαρικών και βοτάνων, για αποτοξίνωση της αύρας\nΚαθαρισμός των γυναικών του θηλυκού γενεαλογικού δέντρου\nΧρονικό ημερολόγιο μήτρας\nΣαμανικό ταξίδι στη μήτρα\nΔιαλογισμός ενεργοποίησης της μήτρας\nΤιμή: 40€ | Facebook Page: Εξαγνισμός της Μήτρας\nΣημείωση: πρέπει να διαθέτετε μαζί σας ένα λευκό σεντόνι, μαγιό ή άνετα εσώρουχα φροντίστε τα ρούχα που θα φοράτε να είναι άνετα


Κοινός Παρονομαστής: Η Ρεπούμπλικα (του Φοίβου Ιωσήφ)\nμοντέλο ρεπούμπλικας. Τά χρόνια πέρασαν, οι καιροί άλλαξαν, οι συνήθειες μεταβλήθηκαν, οι απόψεις για την ενδυμασία συμπορεύθηκαν με τις πολιτικές ιδέες και τις αντιλήψεις πού επέβαλαν οι δυνατοί της εποχής και η προπαγάνδα τους. Και είναι αλήθεια πως νίκησαν, νίκησαν νίκη Πύρρεια. Άλλη μια τέτοια νίκη και χαθήκαμε!\nΔεν είχα άλλη επιλογή, και αφού η ρεπούμπλικα μου άρεσε τόσο, αναγκάσθηκα να κάνω ένα ταξίδι λίγων ωρών στην πρωτεύουσα. Στην οδό Καρόρη με την πρώτη ματιά βρήκα αμέσως το καπέλο πού γύρευα. Τι χαρά το έκανα! ΄Ομορφο, στητό, περήφανο και με άριστο μάλλινο ύφασμα στάθηκε με ικανοποίησή μου στο ευμεγέθες κεφάλι μου. Επιτέλους, μετά σαράντα ένα χρόνια από τον θάνατο του Πατέρα μου μπορούσα να τον μιμηθώ και να τον αντιγράψω. Επειδή στα χαρακτηριστικά του έμοιαζα κι όλας, τώρα, με την ρεπούμπλικα στο κεφάλι φάνταζα μέσα στο μυαλό μου σαν ίδιος με κείνον, καταλαβαίνετε λοιπόν καμάρι που το είχα. Δεν άφησα τον υπάλληλο να μου την τυλίξει και συνεπικουρούντος του Δεκεμβριάτικου κρύου την φόρεσα αμέσως.\nΠερπατώντας από την οδό Αθηνάς μέχρι τον σταθμό Λαρίσσης παρατήρησα πως ήμουν ο μόνος πού φορούσα ρεπούμπλικα, το σύνολον των υπολοίπων καπελοφόρων φορούσε στο σύνολό του τραγιάσκες. Εφθασα στην πόλη μας και την επομένη άρχισα μετά μεγάλης πίστης και πατρικής ανάμνησης να φοράω την ρεπούμπλικα. Εμένα, μου ζέσταινε το κεφάλι και μου αύξανε το ύψος. Σε πολλούς όμως δημιουργούσε ένα είδος έκπληξης, σε κάποιους άλλους αισθήματα δυσπιστίας ενώ σε άλλους ένα αίσθημα ευθυμίας. Κάποιος φίλος με πλησίασε και\nμού είπε εμπιστευτικά ‘’βγάλτην, δεν βλέπεις πως κανείς άλλος δεν φοράει ρεπούμπλικα; Παρά λίγο να την βγάλω, έτοιμος ήμουν, αισθανόμουνα μόνος και απροστάτευτος.\nΣκέφτηκα μήπως έκανα λάθος, μήπως έπρεπε να εξομοιωθώ με την πολιτική της ισότητας-ισοπέδωσης, να αγοράσω διά μιάς μία εργατική τραγιάσκα και να αφομοιωθώ με το πλήθος? Παρά λίγο να κάνω την κίνηση, τόσο δα έλειψε μέχρι να συνειδητοποιήσω πώς οφείλουμε να εξομοιωνόμαστε προς την άνοδο και όχι προς την κάθοδο.\nΔιαπιστώνω πως ταγοί της πολιτικής ζωής, αυριανοί Πρωθυπουργοί και Υπουργοί αποφεύγουν με επιμέλεια τον λαιμοδέτη και γυρίζουν με ανοιχτά στο λαιμό πουκάμισα για να δείξουν την πίστη τους στην εργατική τάξη με το μικρό αντίτιμο της ψήφου, του θώκου, της μαύρης Mercedes και του κρατικού οδηγού. Ψιλοπράγματα. Καλά, δεν φοβούνται μήπως κρυώσουν, άσε πού σέρνεται τελευταία και μια γρίπη γεμάτη βήχα και πυρετό. Πνευμονία κινδυνεύουν να πάθουν. Βέβαια είναι και ένα μήνυμα κατεύθυνσης πού δίνουν στον λαό, όλοι εργάτες ρέ, όλοι δουλειά στο λιμάνι στο χωράφι και στο ορυχείο. Πάνε έκείνα πού ξέρατε ψευτοέλληνες με τά τεράστια σπίτια των επιχειρηματιών στη Βάρνα, στην Οδυσσό και την Τεργέστη.\nΠέστε όλοι κάτω, όλοι εργάτες ρέ, μην πάρω το βούρδουλα και σας χαρακώσω τις πλάτες. Αει στο διάολο πού θέλετε και ρεπούμπλικες. Ολοι ακίνητοι. Εκινήθεις, γιατί εκινήθεις; Έτσι μπράβο, κανένα κεφάλι σηκωμένο, όποιος θέλει να το σηκώσει θα φορέσει τραγιάσκα. Ωραία πράγματα, ωραιότερα δεν γίνεται,\nτραγιάσκα και εργατιά καθ άπασαν την επικράτεια, αν θέλουμε αφεντικά θα φωνάξουμε τους Τούρκους. Δίπλα μας είναι με τη μίζα πατημένη και το φερμουάρ κατεβασμένο. ΄Αντε μπράβο, γιατί πολύ αέρα πήραν τά μυαλά σας και φουσκώσαν τά κρανία σας, θα χρειαστείτε μεγαλύτερα μεγέθη τραγιάσκας και δεν είμαστε για έξοδα τέτοια εποχή.\nΟ Ελληνισμός έχει υποστεί βαθύτατη πλύση εγκεφάλου τά τελευταία δύο χιλιάδες χρόνια. Αλλοι λένε η αλοίωση άρχισε με το τέλος του Πελοπονησιακού πολέμου στα 404π.Χ, άλλοι ισχυρίζονται πώς ξεκίνησε με τον θάνατο του Μεγάλου Αλεξάνδρου. Πάντως γεγονός είναι πως ένας λαός ανυπότακτος και φωτοδότης σαν τον Ελληνικό σήμερα πνέει τά λοίσθια κρυμμένος κάτω από τραγιάσκες και γρατσουνισμένες φωνές οριζοντίου επιπέδου ύφους Φον Καρρά και Σερ Πετρέλη. Δεν υπάρχουν περιθώρια εφησυχασμού και βεβαιότητας, δεν περισσεύει χρόνος ανασύνταξης για την επανεμφάνιση κάποιου Μποδοσάκη ή κάποιας Μαρίας Κάλλας. Τα γυφτοτράγουσα της καψούρας και της μανούρας σε συνδιασμό με την επικράτηση του Ρουμανικού καπέλου τραγιάσκα μας κατατάσσουν στα υπό εξαφάνιση κράτη.\nΗ ιστορία δεν συγχωρεί ούτε συγκινείται, μόνον τους αφελείς εκδικείται. Αψευδής μάρτυρας οι δηλώσεις Ερντογάν πώς όταν λέμε Θράκη εννοούμε μέχρι την Θεσσαλονίκη. Εμείς με τη σειρά μας θα αντιτάξουμε τη φτώχεια μας, τη μιζέρια μας και τις τραγιάσκες μας. ΄Αντε, καλή ψυχή και βαθύ τάφο.


Converse CHUCK TAYLOR ALL STAR SHIMMER SUEDE HI BUFF/BUFF/WHITE Ecru - Δωρεάν Αποστολή στο Spartoo.gr ! - Παπούτσια Ψηλά Sneakers Woman 67,90 €\nΑυτό το φοβερό αθλητικό της μάρκας Converse είναι τόσο άνετο όσο και μοδάτο. Με το άσπρο δερμάτινο στέλεχός του, είναι σπορ και μοντέρνο. Το μοντέλο Chuck Taylor All Star Shimmer Suede Hi Buff/buff/white δεν σταματά εκεί αφού συνδυάζει υφασμάτινη επένδυση και μια εξωτερική σόλα από καουτσούκ. Ένα 100% αστικό μοντέλο.\nΑρχική τιμή = 151,30 €\nΑρχική τιμή = 243,10 €\nΔεν υπάρχουν διαθέσιμες γνώμες για το Converse - CHUCK TAYLOR ALL STAR SHIMMER SUEDE HI BUFF/BUFF/WHITE


Σφίγγει ο κλοιός για ΠΑΕ της Β. Ελλάδας και μια της Θεσσαλίας - Ποδόσφαιρο - gavros.gr\nΣφίγγει ο κλοιός για ΠΑΕ της Β. Ελλάδας και μια της Θεσσαλίας\nΤετάρτη, 30 Οκτωβρίου 2019 - 17:12\n«Χωρίς φωτιά καπνός δεν βγαίνει», αναφέρει μια λαϊκή ρήση και ο ντόρος που αποκαλύψαμε ότι δημιουργήθηκε γύρω από στοιχηματικές αποδόσεις κάποιων αγώνων, φαίνεται πως έχει και συνέχεια.\nΟι πληροφορίες αναφέρουν ότι στο... μικροσκόπιο των αρχών βρίσκονται μια ΠΑΕ της Βορείου Ελλάδας και μια της Θεσσαλίας για θέμα που έχει να κάνει με τον στοιχηματισμό και τα πράγματα αναμένεται να δυσκολέψουν περισσότερο, αν έρθουν και στοιχεία από το εξωτερικό. Για την ακρίβεια κάποιος φάκελος, κάτι που συνηθίζεται.\nΟι αρχές, μετά από πολλές ανώνυμες καταγγελίες όπως αναφέρουν οι πληροφορίες μας, το ψάχνουν πολύ. Εννοούμε ότι ψάχνουν στοιχεία για να «δέσουν» την υπόθεση, σύμφωνα πάντα με όσα διαρρέουν, και δεν είναι υπερβολή να αναφέρουμε ότι περιμένουν στοιχεία και από το εξωτερικό.\nΗ FIFA και η UEFA, όπως παραδέχθηκε και ο Λάκοβιτς θεωρούν ότι οι προσυννενοημένοι αγώνες είναι μάστιγα για το ελληνικό ποδόσφαιρο. Μάλιστα, έχουν ζητήσει άμεσα αποτελέσματα προς αυτή την κατεύθυνση...\n«Απόβαση» στην Ξάνθη οι ΓΑΥΡΟΙ!\nΠερισσότεροι από 2000 φίλοι του Ολυμπιακού θα δώσουν το παρών στο γήπεδο των Ακριτών, για να ωθήσουν τον Θρύλο να πάρει τη νίκη!\nΤι έβαλες παιχταρά! (vid)\nΔεν χορταίνουμε να το βλέπουμε, όσες μέρες και αν έχουν περάσει! Με διαφορά το καλύτερο γκολ της 8ης αγωνιστικής, χωρίς αντίπαλο, αυτό του Καμαρά, κόντρα στην ΑΕΚ!\nΠοιοι θα λάβουν σήμερα το δώρο Πάσχα - Αλλαγές στον ΕΝΦΙΑ (video)


«Η Αγιά Σοφιά και η Τουρκία» - Άρθρο της Ζωής Ράπτη* | XΤΥΠΟΣ online\nΑρχική Βουλή «Η Αγιά Σοφιά και η Τουρκία» – Άρθρο της Ζωής Ράπτη*\nΥπό κανονικές συνθήκες και σε κανονικά, δημοκρατικά πολιτεύματα η αρπαγή εθνικής περιουσίας δεν μπορεί να αποτελεί αίτιο ή ακόμα και αφορμή πανηγυρισμών και εορτασμών. Η Τουρκία, όμως, το διέπραξε και το καθεστώς Ερντογάν προέβη στην αχαρακτήριστη ασχήμια να αναγνωστούν αποσπάσματα του Κορανίου εντός του ιερού ναού της Αγίας Σοφίας στην Κωνσταντινούπολη, η οποία, πέραν από μνημείο της Ορθοδοξίας, αποτελεί και παγκόσμιο πολιτισμικό μνημείο, που προστατεύεται από την UNESCO ως τμήμα της παγκόσμιας πολιτιστικής κληρονομιάς.\nΑυτό που συνέβη κατ’ εντολήν του Τούρκου προέδρου Ρ.Τ. Ερντογάν είναι μια απαράδεκτη απόπειρα αλλοίωσης του μνημειακού χαρακτήρα της Αγίας Σοφίας. Επιπλέον προκαλεί το σύστημα αξιών και το θρησκευτικό συναίσθημα των Χριστιανών σ’ ολόκληρο τον πλανήτη – όχι μόνο την Ελλάδα. Η Τουρκία είναι μέλος και στην UNESCO και έχει υπογράψει τη Σύμβαση για την Προστασία της Παγκόσμιας Πολιτιστικής και Φυσικής Κληρονομιάς. Προβαίνοντας σε αυτού του είδους τα ατοπήματα δείχνει ότι δεν έχει κανένα σεβασμό ούτε στις διεθνείς συμβάσεις τις οποίες υπογράφει, ούτε σε θεμελιώδη ανθρώπινα δικαιώματα όπως είναι η θρησκεία.\nΗ χώρα μας, έχει υποχρέωση να υπενθυμίζει τις παραβιάσεις του διεθνούς δικαίου και των σχετικών με αυτό συμβάσεων από την Τουρκία. Είναι επίσης χρέος της χώρας μας να λειτουργεί ως διαχρονικός θεματοφύλακας της πολιτισμικής και θρησκευτικής κληρονομιάς της. Μνημεία όπως η Αγιά Σοφιά στην Κωνσταντινούπολη απευθύνονται σε ολόκληρη την ανθρωπότητα αλλά μιλούν ελληνικά!\n* Βουλευτής Β1 Βορείου Τομέα Αθηνών και Αν. Κοινοβουλευτική Εκπρόσωπος της Νέας Δημοκρατίας\nΠροηγούμενο άρθροΕπίσκεψη Κινητής Μονάδας Μαστογράφου στον δήμο Αγίων Αναργύρων – Καματερού\nΕπόμενο άρθροΔωρεάν πρόσβαση WI-FI σε 3 πλατείες του Δήμου Γαλατσίου


Σέρρες: Πτήση στον ποταμό Στρυμόνα by drone -Γνωρίστε τα νερά του μυθικού θεού (video) - Επιλογές\nΟ Στρυμών κατά τη μυθολογία ήταν γιος του βασιλιά των Θρακών Ρήσου και της Μούσας Κλειούς. Στα θρακικά φύλα είχε ξεχωριστή θέση στην λατρεία, αλλά κι αργότερα στην ελληνική Αμφίπολη είχε ιερό μαζί με τον Απόλλωνα.\nΟ Στρυμόνας, που αργά μα πάντα νερό γεμάτος κυλάει δίπλα μας τα βράδια όταν στον χώρο της Αμφίπολης διδάσκεται αρχαία ελληνική τραγωδία και κωμωδία, φέρνει μαζί του μύθους και ιστορίες από χρόνια παλιά αλλά όχι ξεχασμένα. Πριν από χιλιάδες χρόνια στις όχθες του ζούσαν οι Στρυμόνιοι. Κι όταν οι τελευταίοι μετοίκησαν στην μικρασιατική Βιθυνία, κράτησαν κι εκεί το όνομα της παλαιάς πατρίδας. Αργότερα, μαθαίνουμε από τον Ηρόδοτο ότι εδώ κατοικούσαν οι Παίονες.\nΟ Ησίοδος αναφέρει τον Στρυμόνα σαν έναν από τους μεγαλύτερους ποταμούς κι «αγνό» τον ονομάζει ο Αισχύλος\nΕδώ οι Πέρσες ιερείς θυσίασαν λευκά άλογα κι άφησαν το αίμα τους να τρέξει στο ποτάμι. Ο Θουκυδίδης μας λέει ότι το ποτάμι ήταν το σύνορο των Μακεδόνων και των ελευθέρων Παιόνων από τη μια και του θρακικού βασιλείου των Οδρυσών από την άλλη μεριά. Αυτό κράτησε μέχρι που ο Φίλιππος Β’ στα 357 π.Χ. κατέκτησε ολόκληρη την Θράκη και την ενσωμάτωσε στο μακεδονικό βασίλειο, δημιουργώντας και τις προϋποθέσεις για την μικρασιατική εκστρατεία του Μ. Αλεξάνδρου.\nΖήσης Μπόνιας – Διευθυντής της Εφορείας Αρχαιοτήτων Καβάλας\nStrimonas , the river story by drone-Danos Stories\nTags: #Στρυμόνας, by drone, Danos stories


Aντρέα Καμιλλέρι: «Αν και είμαι τυφλός, τα όνειρά μου είναι γεμάτα χρώματα» - ΑμεΑ Care\nΑρχική/Πρόσωπα/Aντρέα Καμιλλέρι: «Αν και είμαι τυφλός, τα όνειρά μου είναι γεμάτα χρώματα»\n74 4 λεπτά\nΕίναι ο δημιουργός του πασίγνωστου «Επιθεωρητή Μονταλμπάνο». Στα 93 του χρόνια ο Αντρέα Καμιλλέρι εξακολουθεί να καπνίζει πολύ -τουλάχιστον 60 τσιγάρα την ημέρα. Ενα γλαύκωμα τον καταδίκασε στην τύφλωση, αλλά εξακολουθεί να γράφει. Το μυαλό του παραμένει τόσο διαυγές όσο ποτέ άλλοτε και η επιτυχία του συνεχίζεται ασταμάτητα.\nΜιλώντας στην ισπανική εφημερίδα El Mundo ο Καμιλλέρι ομολογεί ότι όταν έγραψε το πρώτο βιβλίο του για τον Επιθεωρητή Μονταλμπάνο το 1994, δεν φαντάστηκε ότι θα είχε αυτή την επιτυχία. «Καθόλου, ούτε καν… Ήταν μια τεράστια έκπληξη, ειδικά για μένα. Τα βιβλία του Mονταλμπάνο δεν είναι γραμμένα σε μια εύκολη γλώσσα, είναι απαραίτητη μια προσπάθεια από την πλευρά του αναγνώστη να καταλάβει τη γλώσσα μου.\nΟ Γάλλος φιλόσοφος Μερλό-Ποτί είπε ότι ο αληθινός ήρωας της εποχής μας είναι ο σύγχρονος κοινός άνθρωπος. Μού άρεσε αυτή η ιδέα του Mερλό και ξεκίνησα με αυτό όταν δημιούργησα τον Μονταλμπάνο. Πιστεύω ότι ένας ήρωας, για παράδειγμα, είναι ο άνθρωπος που πρέπει να βοηθήσει στην κάθαρση της κοινωνίας και που δεν αποκλίνει από την πορεία του, αλλά συνεχίζει την αποστολή του παρά τις πιέσεις και τις απειλές της μαφίας. Ένας ήρωας σήμερα είναι αυτός που καταφέρνει να εκπληρώσει το καθήκον του. Σίγουρα όλοι γνωρίζουμε μερικούς από αυτούς τους ήρωες, αυτούς τους έντιμους ανθρώπους, που δειχνουν κατανόηση στους άλλους και εκπληρώνουν την υποχρέωσή τους. Ο Μονταλμπάνο είναι έτσι και αυτός είναι ο λόγος που πιστεύω ότι εκτιμάται…


Εμφάνιση μηνυμάτων - Kosmas\nΠροφίλ του Kosmas »\nΜηνύματα - Kosmas\nΕπιλογή-Αγορά ρολογιού / Απ: Προτάσεις για αγορά αναλογικού-ψηφιακου ρολογιού\n« στις: Μάιος 14, 2011, 08:56:37 μμ »\nΠαράθεση από: THANOS58 στις Μάρτιος 29, 2011, 02:40:15 μμ\nΑναλογική είναι μόνο η ένδειξη με δείκτες πλην του πρόσθετου παραθύρου ψηφιακών ενδείξεων... Σε αυτά που ζητάς, όλο το ρολόι είναι quartz με μπαταρία. Άρα, για να ακριβολογούμε ψάχνεις ένα καλό (κατά προτίμηση ελβετικό) quartz με ana-digi ενδείξεις...\nΗ σκέψη μου, με μικρή άνοδο του budget σου, πάει στις σειρές T-Touch και Sea-Touch της δοξασμένης Tissot... Πολύ avant garde σχεδιάσεις, ασυνήθιστα και πρωτοπορειακά!\nΠαραθέτω δύο φωτό από μοντέλα που κι εγώ έχω, και που τα αγαπώ πολύ...\nΛάβε υπ' όψιν σου ότι η αλλαγή μπαταρίας για τα ρολόγια αυτής της σειράς θα σου κοστίσει 150€ (Τιμή επίσημης αντιπροσωπείας, πριν μία εβδομάδα). Αν σου αρέσει όμως πολύ και τελικά ψηθείς, να θυμάσαι οτι υπάρχουν επίσημες αντιπροσωπείες και αλλού!\nΤεχνικά θέματα / Απ: Ύπουλοι εχθροί ...\n« στις: Φεβρουάριος 19, 2009, 08:30:42 μμ »\nΕνα σας λεω. Αυτοματες περιστρεφομενες πορτες ξενοδοχειου! Μπορει να χασει κανεις περισσοτερα απο το ρολοι του...\n« στις: Φεβρουάριος 17, 2009, 11:14:13 μμ »\nΜαλιστα... τεινω λοιπον να θεωρησω την αξιοπιστια δεδομενη. Θα το δω και στο χερι, και βλεπουμε. Ευχαριστω για τη βοηθεια παιδια\n« στις: Φεβρουάριος 17, 2009, 10:55:46 μμ »\nΣωστο. Το εχω δει κι αλλου. Το co-axial ομως, δεν ειναι πατεντα Ω? Εννοω μηπως η ΕΤΑ 2895 ειναι τροποποιημενη?\n« στις: Φεβρουάριος 17, 2009, 08:43:43 μμ »\nΠαράθεση από: ggs στις Φεβρουάριος 16, 2009, 11:35:01 μμ\nΣτον καταλογο της η Ω, κανει αναφορα στη μηχανη ως Omega 2500C, διχως το ETA 2895 πως αναφερεται στο link παραπανω.\n« στις: Φεβρουάριος 16, 2009, 10:27:21 μμ »\nΕπεσα πανω στο ακολουθο De Ville Prestige...\nΤο βρισκω πολυ ομορφο, με μια μικρη επιφυλαξη στο μεγεθος (39mm) για τον καρπο μου. Φοραει την Omega 2202, για την οποια δεν βρηκα κατι, ψαχνοντας στο forum. Εχει καποιος αποψη για την ποιοτητα της συγκεκριμενης υλοποιησης; Θα κανω βεβαια και μια βολτα στον τοπικο αντιπροσωπο, για να το δω στο χερι μου αν υπαρχει... αλλα καλο ειναι να ξερω και ενα - δυο πραγματα εξ' αρχης.\nΕπιλογή-Αγορά ρολογιού / Απ: Longines Legent Diver ή IWC Aquatimer 2000;\n« στις: Φεβρουάριος 12, 2009, 11:22:40 μμ »\nΠαράθεση από: VIWOW στις Φεβρουάριος 12, 2009, 10:02:13 πμ\nΟι επισκέπτες της έκθεσής μου Very Important Watches το 2000 είχαν την δυνατότητα να ψηφίσουν για το ρολόι της χρονιάς.\nΣτο τέλος της ψηφοφορίας. δυο από τους ανθρώπους που ψήφισαν κέρδισαν ένα ρολόι, αξίας 4.500 ευρώ, ανεξαρτήτου μάρκας, δικής τους επιλογής.\nΚαι οι δύο που κέρδισαν μου ζήτησαν να τους χαρίσω διαφορετικό ρολόι απο αυτό που ψήφισαν.\nΕτσι διαβάζοντας τα ποστ, αναρωτήθηκα. Όλοι αυτοί που επιλέγουν ένα ρολόι από τα δύο, αν τους πεις, "και τώρα θα σου χαρίσουμε το ένα από τα δύο', θα έμεναν σταθεροί στην επιλογή τους, ή θα άλλαζν γνώμη;\nΤο ρολοι που επιλεγεις διχως οικονομικο τιμημα, ευκολα μπορεις να το επιλεξεις για διαφορετικους λογους απ' αυτους που θα σε εκαναν να επιλεξεις καποιο αλλο, για το οποιο θα χρειαζοταν να βαλεις το χερι στην τσεπη...\n« στις: Φεβρουάριος 12, 2009, 02:26:46 μμ »\nΑυτό το ποστ είναι ΑΧΡΗΣΤΟ χωρίς φωτογραφίες!!!\nΨυχραιμια Βρηκα καταλληλο setting για θεματικη φωτο, αλλα υπαρχουν μερικες διατυπωσεις ακομη!\n« στις: Φεβρουάριος 12, 2009, 12:40:46 πμ »\nΤελικα, πηρα το Aquatimer. Κατι το τιτανιο, κατι το κιτρινομαυρο look... ψηθηκα. Οσο περισσοτερο το κοιταζω τωρα, τοσο περισσοτερο μου αρεσει\nΔιαξιφισμοί / Απ: IWC vs BREITLING\n« στις: Φεβρουάριος 10, 2009, 12:38:44 πμ »\nΠαράθεση από: VIWOW στις Φεβρουάριος 09, 2009, 11:56:54 μμ\nΥ.Γ. Βέβαια "παίζει" μέσα στο φόρουμ και το πιο "κουλό" IWC vs Longines. Γιατί έχω ένα προαίσθημα πως κάποιος θα λανσάρει σε λίγο την ιδέα Rolex vs Sector και θα μου πάθει τίποτα ο Nomikosas που είναι μιά χαρά παιδί;\nΕλπιζω να μην αναφερεσαι στο δικο μου 'Longines Legent Diver ή IWC Aquatimer 2000;', χαρακτηριζοντας το 'κουλο΄. Ειναι μαλλον προσβλητικος χαρακτηρισμος...\n« στις: Φεβρουάριος 04, 2009, 08:09:03 μμ »\nΚυριοι, σας ευχαριστω για τις μεχρι τωρα απαντησεις σας.\n« στις: Φεβρουάριος 04, 2009, 12:49:36 πμ »\nΤο τελευταιο IWC (Vintage) που ανεφερε ο Νικος, ειναι σημαντικα πιο ακριβο και απο τα δυο για τα οποια ρωτω εγω. Και ενω τη χρηματικη διαφορα απο το ενα στο αλλο μπορω να την καλυψω - γι αυτο δεν την βαζω ως παραμετρο - το Vintage ειναι περα απο το budget μου αυτη τη στιγμη. Επισης ειναι 44χιλ. πραγμα που το κανει λιγο μεγαλο για τον καρπο μου...\n« στις: Φεβρουάριος 04, 2009, 12:08:45 πμ »\nΠαράθεση από: warover στις Φεβρουάριος 04, 2009, 12:02:40 πμ\nοκ αν θες diver και δεν σε πειραζει τοσο το ποσο δες αυτο\nΖορικο. Ειναι απο τη σειρα vintage αν δεν κανω λαθος...\nΕιναι 44αρι... δεν...\n« στις: Φεβρουάριος 03, 2009, 11:57:02 μμ »\nΠαράθεση από: warover στις Φεβρουάριος 03, 2009, 11:52:47 μμ\nκαμια μυστικη πληροφορια ο γνωστος εμπορος το εφερε στο Ηρακλειο και απο σημερα οπως εμαθα το φωραει και στον καρπο του\nαλλα δεν με αφησε να το βγαλω φωτο\nΘα μπορουσες να βγαλεις μια 'κατασκοπικη' φωτογραφια! (δενει ωραια με το 'μυστικη πληροφορια')\nΠαντως απαντηση στην ερωτηση μου μονο ενας εδωσε μεχρι τωρα!\n« στις: Φεβρουάριος 03, 2009, 11:27:27 μμ »\nΦυσικα αστειευομουν. Ειναι ολοφανερο σε τι αναφεροσουν\nΟσο για το 'γιατι το κρυβουν', δεν με απασχολει καθολου. Κουβεντα εκανα...\n« στις: Φεβρουάριος 03, 2009, 11:00:52 μμ »\nΠαράθεση από: nin στις Φεβρουάριος 03, 2009, 10:57:42 μμ\nΠριν δοθεί απάντηση σε αυτό το ερώτημα, καλό είναι αυτός που πρόκειται να απαντήσει να αναρωτηθεί εάν πρέπει να απαντήσει ή αν μερικά πράγματα πρέπει να μένουν ως έχουν.\nΑναφερεσαι στο ερωτημα 'ποιο απο τα δυο' ή στο 'γιατι το κρυβουν';\n« στις: Φεβρουάριος 03, 2009, 10:53:00 μμ »\nΟπως καταλαβες, ψαχνω ενα απο καθε τυπο\nΓιατι το κρυβουν λοιπον;\n« στις: Φεβρουάριος 03, 2009, 09:47:21 μμ »\nΜεσα στην εβδομαδα... απ' οτι ξερω.\n« στις: Φεβρουάριος 03, 2009, 09:28:29 μμ »\nΛογω ονοματος, μηχανης ή απλως εμφανισης;\nΕπιλογή-Αγορά ρολογιού / Longines Legent Diver ή IWC Aquatimer 2000;\n« στις: Φεβρουάριος 03, 2009, 08:45:02 μμ »\nΕνδιαφερομαι για ενα diver, και εχω καταληξει στα δυο παραπανω. Για να σας θυμισω ποια ειναι οριστε δυο links:\nΓια το IWC Aquatimer 2000 (αυτο με το λουρακι, οχι το μπρασελε):\nΓια το Longines Legent Diver:\nΑν θεωρησουμε οτι δεν εχουν καμμια διαφορα στην τιμη, ποιο απο τα δυο θα προτιμουσατε;


Μαξιλαράκι από ποπλίνα σε σχήμα λιονταριού με κεντημένες λεπτομέρειες - Orchestra GR\nΜαξιλαράκι από ποπλίνα σε σχήμα λιονταριού με κεντημένες λεπτομέρειες - Prémaman\nΚΩΔ. : 0PDE8T\nΈνα μαξιλαράκι τέλειο για τη διακόσμηση του παιδικού δωματίου!\nΜαξιλαράκι σε σχήμα λιονταριού, από ποπλίνα. Λεπτομέρειες με κεντήματα και απλικέ μοτίβα. Γέμισμα με βάτα στο εσωτερικό.\nΔιάμετρος 36 εκ.